title: Massadistribuutio

text:
Määritellään, että jos formula_18, formula_19 ja formula_3 massadistribuutio formula_17:ssä, niin massadistribuution formula_3 s-potentiaali pisteessä formula_23 on luku
formula_24
missä integraali on massadistribuution formula_3 määräämä mittaintegraali. Tapauksessa formula_26 ja formula_27 tämä kaava antaa tavallisen Newtonin gravitaatiopotentiaalin.


title: Massadistribuutio

text:
Vastaavasti massadistribuution formula_3 s-energia on luku
formula_29
eli toisin sanoen
formula_30
Esimerkiksi voidaan osoittaa, että jos formula_31 ja on olemassa massadistribuutio formula_3 joukossa "F" siten, että formula_33, niin Hausdorffin mitta formula_34 ja dimensio formula_35


title: Chaotic Beauty

text: Chaotic Beauty on Eternal Tears of Sorrowin kolmas studioalbumi, joka julkaistiin helmikuussa 2000.


title: A Virgin and a Whore

text: A Virgin and a Whore on Eternal Tears of Sorrowin neljäs studioalbumi, joka julkaistiin 18. lokakuuta 2001. Se nousi Suomen virallisen listan sijalle 39.


title: Before the Bleeding Sun

text: Before the Bleeding Sun on Eternal Tears of Sorrowin viides pitkäsoitto. Albumi julkaistiin vuonna 2006 levymerkillä Spinefarm Records.


title: Before the Bleeding Sun

text: Albumi nousi viikoksi Suomen virallisen listan sijalle 26.


title: The Black Waltz

text: The Black Waltz on suomalaisen melodinen death metal -yhtye Kalmahin albumi, joka julkaistiin vuonna 2006. Musiikillisesti yhtyeen tyyli ei ole juurikaan muuttunut, mutta Pekka Kokon laulutyyli on muuttunut kokonaan perinteiseksi matalaksi death metal -murinaksi, kun taas edellisillä albumeilla laulutyyli edusti enemmän korkeaa rääkymistä.


title: The Black Waltz

text: Albumi nousi Suomen virallisen listan sijalle 38.


Ohjaskelkkailun maailmanmestaruuskilpailut 2001 olivat järjestyksessään 31. lajin maailmanmestaruuskilpailut. Ne järjestettiin Calgaryssa, Kanadassa.


title: Liisa Ruismäki

text: Liisa Orvokki Ruismäki (s. 21. maaliskuuta 1948 Kuortane) on suomalainen historian lehtori, filosofian maisteri, kotiseutuneuvos ja tietokirjailija. Ruismäki syntyi Kuortaneella ja muutti Kauhajoelle vuonna 1974. Ruismäki on toiminut monipuolisesti nykyisen asuinpaikkansa Kauhajoen, synnyinpaikkansa Kuortaneen sekä koko Etelä-Pohjanmaan maakunnan kulttuurielämässä. Hänen kirjallinen päätyönsä tähän mennessä on ollut 874-sivuisen Kauhajoen pitäjähistorian kirjoittaminen. Kotiseutuneuvoksen arvonimi Ruismäelle myönnettiin vuonna 2006.


title: Liisa Ruismäki

text: Ruismäki opetti Kauhajoen lukiossa historiaa ja on nykyisin Kauhajoen kulttuurisäätiön hallituksen puheenjohtaja. Lehtorin virastaan hän jäi eläkkeelle syyslukukauden 2011 päätteeksi.


title: Luhta Sportswear Company

text: Luhta Sportswear Company (vuoteen 2016 L-Fashion Group Oy, 1990-luvulle asti Luhta Oy) on suomalainen vaatetusalan konserni. Sen perusti Lahdessa vuonna 1907 Vihtori Luhtanen. Konserni työllistää nykyään noin 1 650 henkilöä. Luhta on Suomen suurin muotialan yritys.


title: Luhta Sportswear Company

text: Kotiteollisuustoimintana alkanut yritys yhtiöitettiin vuonna 1937 nimelle V. Luhtanen Oy, myöhemmin Luhta Oy. Nimi vaihtui 1990-luvulla L-Fashion Groupiksi sen jälkeen, kun oli ostettu kasvuhakuisuuden nimissä Rukka, Torstai, Big-L, J.A.P. ja Beavers, joista muodostettiin erillisiä liiketoimintayksikköjä. Niiden myötä syntyi uudenlainen yhtymäorganisaatio, jota nimi muutettiin vastaamaan. Vuonna 2016 otettiin käyttöön nimi Luhta Sportswear Company.


title: Luhta Sportswear Company

text: Yrityksen vanhimman merkin, Luhdan, lisäksi konserni omistaa tuotemerkit Ril’s, Rukka, Icepeak, James, Torstai, O.i.s, Sinisalo, Skila, Story, Big-L, Beavers ja Your FACE.


title: Luhta Sportswear Company

text: Luhdan tärkeimmät vientimaat ovat Saksa, Venäjä, Ruotsi, Alankomaat ja Ranska. Lisäksi yhtymään kuuluu trading-toimintaan erikoistunut L-Fashion House sekä vähittäiskauppaketju Aleksi 13. Aiemmin siihen kuului myös Vaatehuone.


title: Luhta Sportswear Company

text: Luhta tukee muun muassa Formula 1 -venejoukkuetta, Woodstock Red Devil Racingia.


title: Luhta Sportswear Company

text: Vuonna 2012 L-Fashion Groupille myönnettiin Tasavallan Presidentin kansainvälistymispalkinto. Yrityksen edeltäjä V. Luhtanen Oy sai vuonna 1970 saman palkinnon, tuolloin nimellä Tasavallan presidentin vientipalkinto.


title: 55 S 55

text:
55 S 55 on suomalainen 1950-luvulla kehitetty kevyt sinko. Numerot singon nimessä merkitsevät putken kaliiberia millimetreinä ja käyttöönottovuotta.
Se kehitettiin korvaamaan jatkosodassa Saksasta hankitut panssarinyrkit ja panssarikauhut kantamaltaan ja läpäisykyvyltään tehokkaammalla aseella. Singon korvasivat raskas kertasinko APILAS ja M72 LAW kevyt kertasinko.


title: 55 S 55

text: 55 S 55 on metallirakenteinen. Singon rungon pääosat ovat putki ja suppilo, joka on irrotettava. Putkeen kiinnitetään liipasinkoneisto kahvoineen,tähtäin ja olkatuki. Putkeen kuuluu posken suojus. Varusteisiin kuuluvat kantohihna, tarvittavat työkalut ja putken suojakannet. Sinkoa käytti kahden sotilaan ryhmä, ampuja ja lataaja, mutta se oli yleisase. Periaatteena oli, että kukin sotilas osaisi käyttää asetta tilanteen vaatiessa. Lataajaa varten oli selkään asetettava kantolaite, johon sopi 4 laukausta kuljetuskoteloissa. Ampuja kuljetti vastaavasti itse sinkoa koottuna.


title: 55 S 55

text:
S 55 on toimintaperiaatteeltaan rekyylitön tykki.
Ajopanoksen tulisuihku purkautui aseen suppilosta taaksepäin. Suppilon etuosaan sijoitettu seula aiheutti paine-eron, joka lähetti ammuksen matkaan. Suurin osa rekyylistä kumoutui tulisuihkun ja ammuksen vastakkaisvoimista rakettiperiaatteen mukaisesti.


title: 55 S 55

text: Ajopanoksen sytytti mekaanisesti nalli laukaisukoneiston iskurilla. Singolla ei voinut ampua suljetuissa tiloissa, sillä tulisuihku oli mahdollisesti tappava 7 m:n etäisyydelle ja vaara-alue oli n. 15 metriä. Edullisimmat ampuma-asennot olivat maaten, polviasento tai valmistettu tuliasema.


title: 55 S 55

text: Aseen pituus on 94 cm ja se painaa 8 kg. Putken kaliiperi on 55 millimetriä. Sinkoon oli kolme ampumatarviketta jotka olivat ontelokranaatti, sirpalekranaatti ja harjoitusammus. Tähtäin oli optinen ja siinä oli korotus- ja ennakkomerkinnät. Parannetussa mallissa olivat lisäksi etäisyydenmittauskäyrät ja -viivasto. Suoraan sivulta etäisyys mitattiin käyrien avulla sijoittamalla kohde niiden väliin jolloin korotusviiva osoitti etäisyyden. Samalla ase suuntautui maaliin. Jos kohde näkyi suoraan edestä tai takaa, kohde sijoitettiin toisen käyrän ja korotusasteikon väliin jolloin korotusasteikko näytti etäisyyden. Tämän jälkeen ase suunnattiin vastaavan korotusmerkin avulla kohteeseen. Jos kohde oli viistossa kulmassa, se sijoitettiin molempien käyrien väliin jolloin ase suuntautui samalla maaliin. Poikittaisviivat olivat ennakkoa varten liikkuvaan maaliin 10 km/h portailla siten, että kaksi kokonaista viivaa vastasi 40 km/h vaatimaa ennakkoa.


title: 55 S 55

text: Ontelokranaatti pystyi läpäisemään 30 cm panssariterästä. Ontelokranaatin halkaisija oli 88 mm. Vaikutus perustui suunnattuun räjähdysvaikutukseen, jonka teho ei riipu ampumaetäisyydestä tai ammuksen lähtönopeudesta. Ammuksen paino oli 2,3 kg ja lähtönopeus 160 m/sek. Pisin mielekäs ampumamatka panssariajoneuvoja vastaan oli 300 metriä ja liikkuvaan maaliin 200 metriä. Sytytin toimi vielä 20 asteen osumakulmassa. Vertailun vuoksi M-32 45 K - panssarintorjuntatykin panssarikranaatin lähtönopeus oli 760 m/sek ja läpäisy 12–42 mm 1000 m:n etäisyydeltä riippuen panssarin kaltevuudesta ja osuman kulmasta.


title: 55 S 55

text: Sirpaleammus oli tarkoitettu elävää voimaa tai ajoneuvoja vastaan. Sen lähtönopeus oli 160 m/sek ja paino 2,3 kg. Sytytin virittyi 15 m:n lennon aikana ja oli herkkätoiminen. Ajopanos oli kuten ontelokranaatissa, mutta onteloräjähteen paikalla oli teräskuorinen putken muotoinen räjähde sytyttimineen. Sirpalekranaatin pisin ampumamatka oli 750 metriä.


title: 55 S 55

text:
Harjoitusammus muistutti sirpaleammusta, mutta räjähdysaineen paikalla oli massa ja siinä oli valojuovapanos lentoradan seuraamiseksi.
Ammuksen lentorata oli kaareva. Tämä ja hidas lähtönopeus tekivät sen araksi tuulen vaikutukselle. Lentoradalla olevat oksat ja pensaat saattoivat poikkeuttaa ammuksen suunnan. Aseen laukaisuääni oli voimakas. Laukaistessa muodostuva tulisuihku ja sen nostattama lumi, pöly yms. sekä mahdollinen näköhavainto ammuksesta paljastivat helposti tuliaseman. Ase pyrki nyökkäämään ammuttaessa, mikä edellytti määrätietoista käsittelyä.


title: Somewhere Back in Time

text: Somewhere Back in Time: The Best of 1980–1989 on englantilaisen heavy metal -yhtye Iron Maidenin kokoelma-albumi. Se julkaistiin 12. toukokuuta 2008 "Somewhere Back In Time World Tour" -kiertueen tueksi. Kokoelman kappaleet on valittu yhtyeen seitsemältä ensimmäiseltä albumilta.


title: Siipimies (kirja)

text: Siipimies ("Airman") on Eoin Colferin kirjoittama historiallinen fantasiaromaani. Englanninkielinen alkuteos ilmestyi alkuvuodesta 2008, ja WSOY julkaisi romaanin suomeksi vielä samana vuonna Jaakko Kankaanpään kääntämänä.


title: Siipimies (kirja)

text: "Siipimies" oli ehdolla Carnegie-mitalin saajaksi vuonna 2009.


title: Siipimies (kirja)

text: Kirjan tapahtumat alkavat vuoden 1878 Pariisin maailmannäyttelyssä. Salteesaarten kuninkaan vartioon kuuluva Declan on päässyt raskaana olevan vaimonsa kanssa koelennolle kuumailmapallolla, kun synnytys yhtäkkiä alkaa ja lapsi syntyy taivaalla. Niin alkaa Conor Broekhartin lentäjänura. Lapsuutensa hän viettää Irlannin rannikon edustalla sijaitsevassa Salteesaarten kuningaskunnassa. Kerran hän pelastaa kuninkaan tyttären palavasta linnantornista käyttämällä kuningaskunnan lippua laskuvarjona. Tämän seurauksena hän pääsee kuninkaan suosioon.


title: Siipimies (kirja)

text: Conorin elämä kuitenkin muuttuu järkyttävästi, kun vallankaappausta suunnitteleva marsalkka Bonvilian murhaa kuninkaan ja Conorin opettajan. Conorin hän telkeää väärällä nimellä vankilaan. Kahden vankeusvuoden jälkeen Conorilla on suunnitelma. Pian Salteen asukkaat huomaavat salaperäisen ”siipimiehen” liitävän saarten yllä.


title: Gunnar Elfgren

text: Karl Gunnar Elfgren (s. 24. lokakuuta 1896 Helsinki – 30. elokuuta 1976 Porvoo) oli suomalainen kuvanveistäjä ja jääkäri.


title: Gunnar Elfgren

text: Elfgren syntyi Helsingissä. Hänen vanhempansa olivat faktori Gunnar Fredrik Elfgren ja Naema Matilda Berglund. Karl Gunnar Elfgren kävi kansakoulun ja ammatti- ja teollisuuskoulun Helsingissä.


title: Gunnar Elfgren

text: Elfgren liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 10. helmikuuta 1916, mutta hänet vapautettiin palveluksesta Ruotsin kansalaisena 26. helmikuuta 1916. Hän matkusti Suomeen, mutta palasi takaisin pataljoonaan 9. marraskuuta 1916 ja palveli 25. marraskuuta 1917 asti, jonka jälkeen oleskeli Saksassa. Suomeen hän palasi sisällissodan jälkeen elokuussa 1919.


title: Gunnar Elfgren

text: Elfgren jatkoi opintojaan taideteollisuuskoulussa vuosina 1919–1920 ja Suomen taideyhdistyksen piirustuskoulussa vuosina 1920–1921, jonka jälkeen hän toimi kuvanveistäjänä. Hänen töitään on ollut esillä useissa Euroopan maissa vuosina 1929–1937. Hän sai useita stipendejä ja apurahoja vuosina 1930–1934. Elfgren oli muun muassa Suomalaisen taiteilijaseuran ja Suomen kuvanveistäjäliiton jäsen. Luottamustehtävissä hän oli Taideakatemian palkinto- ja stipendilautakunnan jäsenenä vuosina 1933–1935. Opintomatkoja Elfgren suoritti Lontooseen ja Pariisiin.


title: Gunnar Elfgren

text: Karl Elfgren vihittiin ensimmäisen kerran avioliittoon vuonna 1928 Liv Tegengrenin kanssa, josta hän erosi vuonna 1935. Hän avioitui vuonna 1938 Alli Sisko Ant-Vuorisen kanssa.


title: Gunnar Elfgren

text: Elfgrenin töitä ovat muun muassa Karjaan sankarimuistomerkki, Tammisaaren sankarimuistomerkki (1952), Eurydike-suihkukaivoveistos Karjaan torilla (1953), Fredrika Runebergin rintakuva Porvoossa (1957), Mikael Lybeckin muistopatsas Uudessakaarlepyyssä (1966) ja Helsingin ammattikoulun jousiampujapatsas. Hänen töitään löytyy Ateneumin ja Tampereen taidemuseon kokoelmissa.


title: Andrei Tšmil

text: Andrei Tšmil (s. 22. tammikuuta 1963 Habarovsk, Neuvostoliitto) on venäläissyntyinen entinen maantiepyöräilijä, joka edusti Neuvostoliiton hajoamisen jälkeen Ukrainaa, Moldovaa ja Belgiaa.


title: Andrei Tšmil

text: Tšmil muutti perheensä mukana Neuvostoliiton aikana Ukrainaan, jossa aloitti pyöräilyuransa. Lahjakkuutensa ansiosta hän pääsi sittemmin pyöräilykouluun Moldovaan ja siirtyi ammattilaiseksi italialaiseen "Alfa Lum" -talliin vuonna 1989. Neuvostoliiton hajoamisen jälkeen hän sai Ukrainan kansalaisuuden, mutta muutti Belgiaan jo ammattilaisuransa alkuvaiheessa.


title: Andrei Tšmil

text: Tšmil saavutti suurimmat menestyksensä kevään klassikkokilpailuissa. Hän voitti kolme pyöräilyn viidestä "monumentista": Pariisi–Roubaix'n vuonna 1994, Milano–San Remon 1999 ja Flanderin ympäriajon vuonna 2000. Lisäksi hän voitti muun muassa Pariisi–Tours-klassikon vuonna 1997 ja maantiepyöräilyn maailmancupin 1999.


title: Andrei Tšmil

text: Tšmil lopetti uransa vuonna 2002 loukattuaan reitensä De Pannen kolmen päivän ajossa. Hän on sittemmin ollut mukana useiden belgialaistallien toiminnassa, muun muassa "Chocolade Jacques" -tallin managerina.


title: Andrei Tšmil

text: Tšmil nimettiin Moldovan urheiluministeriksi 2006. Vuodesta 2009 hän on toiminut Katjuša-pyöräilyjoukkueen tallipäällikkönä.


title: Hei mies

text: Hei mies on suomalaisen Popeda-yhtyeen kappale ja samalla debyyttisingle. Se julkaistiin 5. huhtikuuta 1978. Singlen B-puoli oli nimeltään ”Mönkiäislaulu”.


title: Hei mies

text: Kappaleet valittiin yhdessä Poko Rekords -levy-yhtiön johtajan Epe Heleniuksen (joka tuotti singlen ja oli poikkeuksellisesti mukana studiossa) kanssa. Ilari Ainialan säveltämä ja sanoittama "Hei mies" kertoo mm. perheväkivallasta, ja on hyvin punk-henkinen, vaikka Popeda ei muuten ollut musiikillisesti eikä ulkoisesti sen enempää punkkareita kuin diinareitakaan.


title: Hei mies

text: B-puolen "Mönkiäislaulu" on yhtyeen perustajakaksikon Pate Mustajärven ja Ilpo Ainialan yhdessä sanoittama ja Ainialan säveltämä. Kappaleesta on tullut aikojen saatossa eräänlainen klassikko Popedalle, vaikkei se olekaan varsinainen hitti. Rumpali Kai Holm hoisi kuplinta-efektin puhaltamalla pillillä piimälasiin.


title: Hei mies

text: Alun perin ensimmäiseksi singleksi kaavailtiin "Kormus" -kappaletta, joka on mukana yhtyeen debyyttialbumilla "Popeda". Helenius piti Mustajärven sanoitusta kuitenkin liian vakavana, ja ajatuksesta luovuttiin. Mustajärvi muistelee Popedasta kertovassa Ilikeesti kiitää -kirjassa, että "Kormuksen" pohjat olisi joka tapauksessa äänitetty samalla reissulla. Single äänitettiin Lahden Microvox-studiossa.


title: Hei mies

text: A-puoli


title: Hei mies

text: B-puoli


title: Matsumoto Bizen no kami Ki no Masamoto

text: Matsumoto Bizen no kami Ki no Masamoto oli japanilainen samurai, joka yhdessä Kunii Kagetsugun kanssa perusti Kashima-Shinryū () nimisen perinteisen japanilaisen taistelulajikoulukunnan 1400-luvun lopulla.


title: Matsumoto Bizen no kami Ki no Masamoto

text: Matsumoto Bizen no kami Ki no Masamoto oli kuuluisa urotöistään. Esimerkiksi Akira Kurosawa on lainannut käsikirjoitukseensa otteita Masamotoa koskevista japanilaisista legendoista. Seitsemän samuraita elokuvan alussa on kohtaus, jossa ikääntynyt samurai Kambei Shimada (Takashi Shimura) pelastaa buddhalaismunkiksi naamioituneena vauvan tätä panttivankina pitävältä ryöväriltä. Tätä tarinaa on Japanissa kerrottu juuri Masamoton urotekona.


title: Kunii Kagetsugu

text: Kunii Genpachirô Kagetsugu oli japanilainen samurai, joka yhdessä Matsumoto Bizen no kami Ki no Masamoton kanssa perusti Kashima-Shinryū () nimisen perinteisen japanilaisen taistelulajikoulukunnan 1400-luvun lopulla.


title: Olen kaunis – kaikki laulut 1978–1980

text: Olen kaunis – kaikki laulut 1978-1980 on Pelle Miljoonan neljän CD:n levykokoelma. Se julkaistiin 28. toukokuuta 2008.


title: Olen kaunis – kaikki laulut 1978–1980

text: Boxi sisältää Pelle Miljoonan neljä ensimmäistä studioalbumia sekä "Näyttämökuvia"-livealbumin. Mukana on myös viisi aiemmin julkaisematonta live-taltiointia, jotka löytyivät Tumppi Varosen arkistoista.


title: Olen kaunis – kaikki laulut 1978–1980

text: Levy 1:


title: Olen kaunis – kaikki laulut 1978–1980

text: Levy 2:


title: Olen kaunis – kaikki laulut 1978–1980

text: Levy 3:


title: Olen kaunis – kaikki laulut 1978–1980

text: Levy 4:


title: Patrick Kavanagh

text: Patrick Kavanagh ("Pádraig Caomhánaigh") (21. lokakuuta 1904 – 30. marraskuuta 1967) oli irlantilainen runoilija ja kirjailija. Hänet tunnetaan laajasta eeppisestä runoelmastaan "Nälkä", joka ilmestyi vuonna 1943. Se kuvaa maalaiselämän henkisiä ja seksuaalisia turhautumia, ja herätti niin kirjallisten piirien kunnioitusta kuin sensuurimielisten piirien huomion. Toinen yhtä laaja runoelma, jonka Kavanagh kirjoitti samana vuonna, julkaistiin vasta 30 vuotta myöhemmin.


title: Patrick Kavanagh

text: Kavanagh oli isänmaallinen ja julisti, että nurkkapatrioottisuus on universaalia, ja että runoilijan tulisi pysyä itselleen läheisissä aiheissa.


title: Patrick Kavanagh

text: Kavanagh julkaisi kahdeksan runokokoelmaa, yhdeksän romaania ja kolme omaelämänkerrallista teosta. Hänen teoksistaan on otettu uusia painoksia jatkuvasti, myös 2000-luvulla.


title: DEBIE-2

text: DEBIE-2 (DEBris In Orbit Evaluator - 2) on mikrometeoroideja ja pienikokoista avaruusromua havainnoiva laite Kansainvälisen avaruuaseman eurooppalaisessa Columbus-moduulissa. Laitteen valmistivat suomalainen Patria Advanced Solutions (nyk. Systems), Oxford International ja Space Systems Finland. Laite laukaistiin avaruuteen vuonna 2008. Laite oli avaruusasemalla Retkikuntien 16–20 aikana.


title: DEBIE-2

text: Columbus-moduulin ulkopuolella oleva DEBIE-2 havainnoi kappaleiden määrää, niiden esiintymisajanjaksoja ja kappaleiden pitkäaikaista käyttäytymistä. Laitteen toiminta perustuu anturiin osuvien mikrometeoroidien ja avaruusromun törmäyksiin. Laite havaitsee kappaleita, jotka ovat vähintään mikrometrin kokoisia.


title: DEBIE-2

text: Maan lähellä avaruudessa on noin 15 000 havaittavissa olevaa yli kymmensenttistä avaruusromun kappaletta; tätä pienempiä kappaleita on paljon enemmän. Tietoa pienistä kappaleista tarvitaan avaruusaluksiin kohdistuvien riskien arviointiin ja aluksien suojakuorien suunnittelua varten.


title: DEBIE-2

text: Laitteen ensimmäinen versio DEBIE-1 laukaistiin kiertoradalle vuoden 2001 jälkipuoliskolla PROBA-satelliitin mukana.


title: Eikosanoidit

text: Eikosanoidit ovat lipidihormoneja, jotka vaikuttavat elimistön moniin toimintoihin, muiden muassa tulehdusreaktioon, allergiareaktioon, kuumeeseen ja muihin immuunivasteisiin sekä veren virtauksen säätelyyn. Eikosanoidit syntetisoituvat hapettumisreaktiolla vapaasta arakidonihaposta tai muista monityydyttymättömistä rasvahapoista, joissa on 20 hiiliatomia. Eikosanoidit voivat välittyä endokriinisesti verenkierrossa tai parakriinisesti kudoksessa. Eikosanoidireseptorit voivat olla solukalvoreseptoreja tai tumareseptoreja, joihin sitoutuakseen ne eivät tarvitse toisiolähettejä, koska lipideinä ne voivat liueta solukalvon ja tuman kalvojen läpi.


title: Eikosanoidit

text: Eikosanoidit ovat oksylipiinejä, ja niihin kuuluvat muun muassa prostaglandiinit, leukotrieenit, prostasykliinit ja tromboksaanit.


title: Eikosanoidit

text: Eikosanoidit voivat syntetisoitua entsymaattisesti tai ilman entsyymin vaikutusta. Tärkeitä entsyymejä ovat esimerkiksi prostaglandiineja syntetisoiva syklo-oksigenaasi sekä leukotrieenejä syntetisoiva lipoksigenaasi. Monet tulehduskipulääkkeet, muiden muassa ibuprofeeni ja ketoprofeeni, vaikuttavat juuri syklo-oksigenaasientsyymiä estävästi, jolloin eikosanoidisynteesi vähenee ja tulehdusreaktio ja kuume sitä myötä laantuvat. Glukokortikoidit vaikuttavat niin ikään eikosanoidipitoisuuksia vähentävästi: ne estävät arakinodihapon vapautumista, jolloin eikosanoidisynteesi vähenee.


title: Force Majeure (yhtye)

text: Force Majeure on suomalainen power metal -yhtye. Yhtye perustettiin vuonna 2001, ja debyyttialbumi "Frozen Chambers" julkaistiin huhtikuussa 2008. Frozen chambers sijoittui suomen virallisella listalle sijalle 38. ja levyltä julkaistu single Dr. Daydream oli parhaimmillaan sinkkulistan 5.


title: Force Majeure (yhtye)

text: Vuonna 2011 julkaistiin yhtyeen toinen albumi Saints of Sulphur, joka oli Jaakko Nylundin ensimmäinen kokopitkä yhtyeen rumpupallilla. Levyn julkaisun jälkeen Force Majeuren laulaja vaihtui Ricky Tourneesta Marcus Långiin.


title: Force Majeure (yhtye)

text:
Vuonna 2017 julkaistaan yhtyeen kolmas albumi Rise of Starlit Fires.
EP:t


title: Colm Tóibín

text: Colm Tóibín (s. 30. toukokuuta 1955 Enniscorthy, Wexfordin kreivikunta, Irlanti) on irlantilainen kirjailija ja kriitikko. Hänen teostensa teemoja ovat ulkomailla asuminen, luovuus ja identiteetin etsintä ja säilyttäminen. Hän on arvioinut ankarasti irlantilaista yhteiskuntaa.


title: Colm Tóibín

text: Tóibín opiskeli University College Dublinissa ja muutti heti valmistuttuaan Barcelonaan. Vuonna 1978 hän palasi Irlantiin, aloitti yliopisto-opinnot, mutta keskeytti ne ja ryhtyi sen sijaan toimittajaksi. Hän on toiminut myös kriitikkona ja luennoitsijana kotimaassa ja ulkomailla, muun muassa Princetonin yliopistossa. Syyskuussa 2011 Tóibín aloittaa Kingsley Amisin seuraajana luovan kirjoittamisen opetuksen Manchesterin yliopistossa.


title: Colm Tóibín

text: "The Blackwater Lightship" ja "The Master" olivat julkaisuvuosinaan ehdokkaina Booker-palkinnon saajaksi. "The Master" sai kansainvälisen Impac Dublin -palkinnon ja "Brooklyn" sai vuoden parhaan kirjan Costa-palkinnon (aiemmin nimeltään Whitbread-palkinto). Suomeksi vuonna 2011 ilmestynyt "Brooklyn" on Tóibínin teoksista ensimmäinen suomennettu.


title: Walther PP

text: Walther PP () on saksalaisen "Carl Walther GmbH Sportwaffen" -yhtiön valmistama kaksitoiminen, massasulkuinen itselataava pistooli. Aseen sarjatuotanto alkoi vuonna 1929 jatkuen edelleen.


title: Walther PP

text: "Carl Walther Waffenfabrik" -asetehdas perustettiin vuonna 1886 Zella-Mehlisiin Thüringeniin. Metsästys- ja tarkkuuskivääreitä valmistanut tehdas aloitti itselataavien pistoolien valmistuksen vuonna 1908 6,35 mm -kaliiperisella Walther Model 1 -taskupistoolimallilla.


title: Walther PP

text: Tätä seurasivat vuonna 1909 Model 1:n paranneltu versio Model 2 ja vuonna 1910 7,65 mm Model 3 sekä edeltäjiään kookkaampi 7,65 mm Model 4, tehtaan ensimmäinen myyntimenestys, jota myytiin sekä poliisikäyttöön, että ensimmäisen maailmansodan aikana Saksan keisarikunnan armeijalle.


title: Walther PP

text: Vuonna 1913 esitelty Model 5 oli edelleen paranneltu versio Model 1:stä. Vuoden 1915 Model 6 taas oli Saksan armeijalle suunnattu 9×19 mm Parabellum/Luger -kaliiperinen Model 4:n edelleenkehitelmä, joka kaliiperistaan huolimatta oli edeltäjiensä tapaan massasulkuinen.


title: Walther PP

text:
Vuonna 1917 esitelty Model 7 oli lähinnä upseereille suunnattu 6,35 mm versio Model 6:sta, sen valmistus päättyi vajaassa vuodessa sodan päättymisen myötä.
Sodan jälkeen vuonna 1920 tehdas esitteli 6,35 mm Model 8 -taskupistoolin, jota voidaan pitää rakenteeltaan ja muotoilultaan PP -mallin esimuotona, sitä valmistettiin noin 500 000 kappaletta. Vuoden 1921 Model 9 puolestaan oli paljolti FN Baby -pistoolia muistuttava 6,35 mm taskupistooli.


title: Walther PP

text: Waltherin ”Polizei Modell” -pistooli oli pitkälti Model 8:n rakenteeseen ja muotoiluun perustuva prototyyppi, jossa uutuutena oli kaksitoimilaukaisu, luistin ulkopuolinen iskuvasara ja kymmenen patruunan lipas, sen varmistinvipu sijaitsi Model 8:n tapaan rungossa liipaisimen takana, mutta lippaansalpa oli rungon yläosaan sijoitettu painonappi.


title: Walther PP

text: Vuonna 1929 Walther esitteli kyseisestä prototyypistä edelleen kehitetyn, Fritz Waltherin suunnitteleman ja patentoiman nimensä mukaisesti poliisiaseeksi suunnitellun Walther PP -pistoolin, josta tuli ensimmäinen menestyksekäs kaksitoiminen pistoolimalli, sen miljoonas kappale valmistui vuoden 1938 huhtikuussa. Ase otettiin poliisikäyttöön Saksassa, jossa se säilyi käytössä 1970-luvulle asti, ja monissa muissa maissa, muun muassa Ruotsissa, jossa sitä käytettiin uudempien palveluspistoolien rinnalla noin vuoteen 2004 saakka.


title: Walther PP

text:
Myös kansallissosialistinen puolue ja SA hankkivat aseita käyttöönsä
ja Saksan jälleenvarustautumisen myötä Walther avasi aseelleen myös sotilasmarkkinat, muun muassa Luftwaffe valitsi sen yhdeksi palveluspistooleistaan. Toisen maailmansodan myötä asetta toimitettiin Wehrmachtille noin 200 000 kappaletta.


title: Walther PP

text: Walther PP:n tuotanto jatkui lähes sodan loppuun saakka. 9. huhtikuuta 1945 Yhdysvaltain joukot valtasivat tehtaan. Neuvostoliitto purki ja kuljetti pois miehitysvyöhykkeellään sijainneen tehtaan koneet ja räjäytti sen rakennukset.


title: Walther PP

text: Sodan jälkeen Walther-pistoolien patentit omistanut Fritz Walther etsi aseille lisenssivalmistajaa Saksan ulkopuolelta. Hän teki tuotantosopimuksen ranskalaisen "Manufacture de Machines du Haut-Rhin" (Manurhin) -asetehtaan kanssa, joka vuonna 1952 aloitti pistoolien valmistuksen sekä Walther- että omalla Manurhin-tuotemerkillään. Vaikka Walther muutamaa vuotta myöhemmin perustikin uuden tehtaan Ulmiin, kaikki ennen vuotta 1986 valmistuneet PP-pistoolit ovat Manurhinin valmistamia.


title: Walther PP

text: Walther PP on rakenteeltaan massasulkuinen, sen kiinteä piippu toimii myös ympärilleen sijoitetun luistin palautinjousen karana. Sen luisti ja runko ovat terästä, mutta sitä on myös valmistettu pieniä eriä duralumiinirunkoisena.


title: Walther PP

text: Aseessa on sisäinen luistinsalpa, jolla tyhjä lipas lukitsee luistin auki. Lippaansalpa on aseen rungon vasemmalla puolella, sen yläosassa sijaitseva painonappi, pieniä määriä asetta on valmistettu rungon pohjassa sijaitsevalla, lippaan pohjan alle lukittuvalla lippaansalvalla.


title: Walther PP

text: Aseen luistiin sijoitettu varmistinvipu toimii myös iskuvasaran vireestäpäästövipuna; viritetyn aseen varmistinta painettaessa se päästää iskuvasaran vireestä, estäen kuitenkin akselillaan vasaraa lyömästä iskupiikkiin. Varmistin myös lukitsee inertiatoimisen iskupiikin. Lähinnä aivan ensimmäisten valmistuserien aseissa varmistinvivun liikerata on 90°, mutta myöhemmissä 60°.


title: Walther PP

text: Aseen purkusalpana toimii sen alakulmastaan saranoitu liipasinkaari, jonka yläosa vedetään asetta purettaessa rungossa olevasta aukostaan. Tämä mahdollistaa luistin vetämisen niin paljon taakse, että nostamalla sen takaosaa yläviistoon luisti vapautuu johteistaan ja se voidaan poistaa.


title: Walther PP

text:
Kaksitoimisen laukaisukoneiston ansiosta asetta voidaan turvallisesti kantaa ampumavalmiina, patruuna vedettynä patruunakammioon.. Kaksitoimilaukaisun vaatima yksitoimista laukaisua pidempi ja raskaampi liipaisimenveto myös vähentää vahingonlaukauksen vaaraa
itsepuolustustilanteessa, luistin ulkopuolinen iskuvasara antaa kuitenkin mahdollisuuden haluttaessa käyttää ensilaukauksessakin kevyempää ja tarkempaa yksitoimilaukaisua.


title: Walther PP

text: Useimmissa PP-pistooleissa (pois lukien kaikki .22-kaliiperiset) on tehtaan valinnaisvarusteena tarjoama iskupiikin yläpuolelle sijoitettu latausilmaisintanko. Jos aseen patruunapesässä on patruuna, se työntää ilmaisimen luistin takana olevasta reiästä hiukan ulos, jolloin aseen käyttäjä voi havaita katsomalla tai tunnustelemalla aseen olevan ladattu. Yleensä ilmaisin puuttuu paitsi aivan ensimmäisistä, myös sodan loppupuolella valmistetuista aseista.


title: Walther PP

text: PP:n tähtäimet ovat kiinteät, yleisimpänä poikkeuksena .22 LR -kaliiperinen Walther/Manurhin PP Sport -tarkkuuspistooli, jossa on säädettävä takatähtäin.


title: Walther PPK

text: Walther PPK () on saksalaisen "Carl Walther GmbH Sportwaffen" -yhtiön valmistama kaksitoiminen, massasulkuinen itselataava pistooli. Aseen sarjatuotanto alkoi vuonna 1931 ja jatkuu edelleen. Ennen toista maailmansotaa aseet valmistettiin Zella-Mehlisissä, joka jäi sodan jälkeen Itä-Saksan puolelle. Waltherin tehtaan toiminta jatkui lännessä Ulmissa. Toisen maailmansodan jälkeen Saksaa kiellettiin valmistamasta sotilasaseita. Näin PPK:n valmistusta siirrettiin Ranskan puolelle, mutta ilmeisesti imagosyistä luistiin merkittiin Ulm.


title: Walther PPK

text: Ase luokitellaan taskuaseeksi.


title: Walther PPK

text: Walther PP oli heti markkinoille tultuaan myyntimenestys. Kaksi vuotta myöhemmin suunniteltiin siviilipukuisille poliiseille tarkoitettu PPK-malli, joka oli pienempi ja siten helpompi kantaa kotelossa takin alla. Tärkeää oli myös, että asetta voitiin turvallisesti kantaa patruuna piipussa ja iskuvasara alhaalla. Ammuttaessa tarvitsee vain poistaa varmistin ja vetää liipasimesta. Luistin takaosassa oleva ladatun patruunapesän ilmaisin on turvallisuustekijä itselataavassa pistoolissa, koska patruunoita ei näe. Alun perin PPK:n kahva muodostui taka- ja etuseinästä ja kahvalevyistä, mutta myöhemmin siinä oli vain etuseinä ja yksiosainen valu muovista. Kahvaa pidennettiin usein lippaan pohjassa olleella lisäpalalla.


title: Walther PPK

text:
Ase on myös tunnettu diktaattori Adolf Hitlerin itsemurhavälineenä ja James Bond -elokuvista.
Sitä käytettiin myös Katynin joukkomurhien toteuttamisvälineenä, syynä tähän valintaan olivat aseen suhteellinen keveys ja varmatoimisuus. Lisäksi ase oli helppo kätkeä tapettavien silmistä. Aseita kului kuitenkin paljon määrällisesti, koska uhreja tapettiin sadoittain saman päivän aikana.


title: Walther PPK

text: Suosittuudestaan johtuen asemalli ja sen muoto on myöhemmin laajasti kopioitu, jopa leluaseisiin. Ase on korkealaatuisesti valmistettu, ja niinpä sitä pidetään asiantuntijapiireissä laatustandardina. Muun muassa venäläinen Makarov-pistooli on Waltherin johdannainen.


title: The Single Factor

text: The Single Factor on brittiläisen Camel-yhtyeen vuonna 1982 julkaistu albumi.A-puoli


title: The Single Factor

text: B-puoli


title: Yūko Ogura

text: Yūko Ogura (, s. 1. marraskuuta 1983 Mobara, Chiban prefektuuri) on suosittu japanilainen idoli ja malli, joka tunnetaan söpöstä ja viattomasta koulutyttö-lookistaan. Häntä kutsutaan Japanissa yleensä lempinimellä Yūkorin ().


title: Frozen Chambers

text: Frozen Chambers on power metal -yhtye Force Majeuren huhtikuussa 2008 julkaistu esikoisalbumi. Ensimmäisenä singlenä albumilta julkaistiin kappale "Dr. Daydream" hieman ennen albumin julkaisua Suomessa. Toinen julkaistu single on kappaleesta "Endure The Cold", singlessä on mukana myös kolme aiemmin julkaisematonta kappaletta. Frozen Chambers kipusi ensimmäisen myyntiviikkonsa jälkeen Suomen virallisen albumilistan sijalle 37.


title: Frozen Chambers

text: Singlekappale Dr. Daydream nousi Suomen virallisen singlelistan sijalle neljä.


title: Frozen Chambers

text: Albumin ensimmäinen musiikkivideo tehtiin kappaleesta Gatecrusher.


title: Sähkön ja elektroniikan historia

text: Sähkön historia on alkanut sähköisten perusilmiöiden havainnoinnista. Tälle perustalle on kehittynyt laaja sähkötekniikka ja elektroniikka.


title: Sähkön ja elektroniikan historia

text: Sähköisistä ilmiöistä on tehty havaintoja jo paljon aikaisemminkin, mutta varsinaisia tieteellisiä havaintoja sähköstä on tehty 1700-luvun lopulta lähtien. 1800-luvun aikana sähkön käyttäytymisestä tehtiin paljon tieteellisiä havaintoja ja kehitettiin monia sähköisiä laitteita kuten sähkömoottorit. 1900-luvun aikana elektroniikka ja siihen perustuvat tietotekniikka ja tietoliikennetekniikka aiheuttivat varsinaisen teknisen vallankumouksen.


title: Sähkön ja elektroniikan historia

text: Staattinen sähkö, hankaussähkö, tunnettiin jo vanhalla ajalla. Sen mainitsi jo Thales. Tiedettiin, että varsinkin meripihka saa hangattaessa kyvyn vetää puoleensa lähellä olevia kevyitä esineitä ja saattaa lisäksi kipinöidä. Useissa nykyisissäkin kielissä sähköä tarkoittavat sanat johtuvat kreikan meripihkaa tarkoittavasta sanasta ελεκτρον, elektron.


title: Sähkön ja elektroniikan historia

text: William Gilbert totesi 1500-luvulla, että meripihkan lisäksi monet muutkin aineet kuten lasi, timantti ja eräät muut jalokivet, kovettuneet hartsit, rikki ja sinettilakka saivat hangattaessa samanlaisen vetovoiman. Hän nimitti tällaisia aineita meripihkamaisiksi eli "elektrisiksi". Sitä vastoin metallit eivät tulleet hangattaessa sähköisiksi, ei myöskään marmori eikä smaragdi. Tällaisia aineita hän nimitti "epäelektrisiksi". Myöhemmin Stephen Gray totesi, että nämä epäelektriset aineet johtavat sähköä eli niiden välityksellä sähkövaraus voitiin siirtää paikasta toiseen.


title: Sähkön ja elektroniikan historia

text: Sähköoppi alkoi tieteenhaarana kuitenkin kehittyä vasta 1700-luvulla. Silloin Charles François Dufay havaitsi, että on olemassa kaksi vastakkaista sähköistä tilaa, joita alkujaan nimitettiin lasi- ja hartsisähköksi, kunnes Benjamin Franklin otti käyttöön termit positiivinen ja negatiivinen sähkö. Havaittiin, että samanmerkkiset sähköt hylkivät toisiaan, erimerkkiset vetävät toisiaan puoleensa.


title: Sähkön ja elektroniikan historia

text: Vuonna 1784 Charles Augustin de Coulomb todensi nimeään kantavan lain, jonka mukaan varausten välillä voima on suoraan verrannollinen niiden tuloon ja kääntäen verrannollinen niiden etäisyyden neliöön. Sähköopin huomattavimpiin tutkijoihin kuului myös Benjamin Franklin, joka muun muassa todisti salaman olevan sähköpurkaus.


title: Sähkön ja elektroniikan historia

text: Havainnot antoivat aihetta erilaisiin, keskenään ristiriitaisiin teorioihin sähkön luonteesta. Robert Symmer esitti "dualistisen" teorian, jonka mukaan oli olemassa kaksi sähköainetta, jotka voivat virrata kappaleesta toiseen. Sähköttömässä kappaleessa oletettiin olevan molempia yhtä paljon, varautuneessa jompaakumpaa toista enemmän.


title: Sähkön ja elektroniikan historia

text: Sähköopin huomattavimpiin tutkijoihin kuulunut Benjamin Franklin taas esitti vähän myöhemmin "unitaarisen" teorian, jonka mukaan oli vain yksi sähköaine, joka vastasi toista Symmerin teorian sähköaineista. Teorian mukaan varautumattomassa kappaleessa oli tätä ainetta tiettynä, tavallaan normaalina pitoisuutena, mutta kappaleen sähköainepitoisuus oli sitä suurempi tai pienempi, ilmenee erotus positiivisena tai negatiivisena sähkövarauksena. Kysymystä siitä, kumpi teoria on oikea, pidettiin ratkaisemattomana elektronin löytymiseen saakka 1800-luvun lopulle.


title: Sähkön ja elektroniikan historia

text: Vuonna 1800 Alessandro Volta keksi sähköparin, ensimmäisen laitteen, jolla voitiin tuottaa jatkuvaa sähkövirtaa. Pian sen jälkeen keksittiin myös käänteinen ilmiö, elektrolyysi, jossa sähkövirta saa eräissä aineissa aikaan kemiallisia muutoksia. Gaston Planté keksi vuonna 1859 ladattavan lyijyakun.


title: Sähkön ja elektroniikan historia

text: Vuonna 1820 Hans Christian Ørsted havaitsi, että sähkövirta sai lähellä olevan kompassin neulan kääntymään. Tämä osoitti, että sähköllä ja magnetismilla on läheinen yhteys, ja tästä alkoikin sähkömagnetismin tutkimuksen nopea kehitys. Jo samana vuonna André-Marie Ampère julkaisi sähkövirran aiheuttamaa magneettikenttää koskevat lait. Myöhemmin Michael Faraday keksi sähkömagneettisen induktion eli osoitti, että magneettikentän avulla voidaan myös saada aikaan sähkövirtaa. Tähän ilmiöön perustuukin koko nykyinen sähköenergian tuotanto.


title: Sähkön ja elektroniikan historia

text: 1800-luvun aikana sähkön luonnetta opittiin ymmärtämään monipuolisesti ja luotiin sähköisiin ilmiöihin liittyen jo laajasti sähkömagneettinen teoria. Vuosisadan aikana kehitettiin toimivalle tasolla muun muassa sellaisia sähköisiä laitteita kuin generaattori, sähkömoottori, sähkövalaistus, sähkölennätin ja puhelin.


title: Sähkön ja elektroniikan historia

text: Charles Augustin de Coulomb oli keksinyt 1784 varattujen kappaleiden vuorovaikutusta kuvaavan Coulombin lain. Vuonna 1826 Georg Simon Ohm muotoili Ohmin lain, joka kuvaa sähkövirran, jännitteen ja resistanssin riippuvuuksia vastuksessa. Gustav Robert Kirchhoffin 1845 keksimät Kirchhoffin piirilait kuvaavat jännitteiden käyttäytymistä sähköpiirin silmukassa ja virtojen käyttäytymistä piirin navassa.


title: Sähkön ja elektroniikan historia

text: Sähkö- ja magneettikenttien perusominaisuudet opittiin ymmärtämään 1800-luvun kuluessa. James Clerk Maxwell yhdisti 1864 erilaiset aiemmin havaitut lainalaisuudet kuvaamaan ilmiöitä sähkö- ja magneettikentissä Maxwellin yhtälöiksi:


title: Sähkön ja elektroniikan historia

text: 1800-luvulla sähkötekniikan kehittäminen oli vielä monen keksijän varsin henkilökohtaisten saavutusten varassa. Michael Faraday keksi 1821 ensimmäisen alkeellisen sähkömoottorin sekä kymmenen vuotta myöhemmin sähkömagneettisen induktion. Dynamoja, varhaisia sähkögeneraattoreita, alettiin rakentaa 1830-luvulla. Samuel Morse keksi 1837 sähkölennättimen. Antonio Meucci esitteli vuonna 1860 puhelimen. Sähkömekaaninen rele keksittiin 1840-luvulla ja sitä käytettiin aluksi mm. lennättimissä. Langaton lennätin kehitettiin 1890-luvulla ja sitä paranneltiin monista yksityiskohdistä 1900-luvun alussa. Thomas Alva Edison oli tuottelias keksijä, jonka merkittävimpiä saavutuksia olivat fonografi 1877 ja sähkövalaistus vuonna 1879. Guglielmo Marconi keksi radion vuonna 1896. Erilaisia sähkögeneraattoreita kehiteltiin 1800-luvun kuluessa ja sähköä alettiin jo tuottaa kaupallisestikin 1800-luvun lopulla.


title: Sähkön ja elektroniikan historia

text: Sähkövalaistuksen käyttöönotto ajoittuu 1800-luvun lopulle. Edisonin kehittämä hehkulamppu on pääpiirteittäin samanlaisena käytössä edelleen. Suomessa rakennettiin kortteli- tai talokohtaisia valaistussähkölaitoksia 1880-luvulla ja ensimmäinen kaupunkisähkölaitos otettiin käyttöön Tampereella 1888.


title: Sähkön ja elektroniikan historia

text: 1900-luvulla sähkötekniikan käyttö arkipäiväistyi ja sähkötekniikan perustalle kehittyi nopeasti laajentuvaksi tekniikan alaksi elektroniikka. Sähköenergiaa ruvettiin tuottamaan ja jakelemaan yhä laajemmin sekä teollisuuteen että yksityiskoteihin ja moninaiset sähkömoottorikäyttöiset koneet otettiin käyttöön.


title: Sähkön ja elektroniikan historia

text: 1900-luvun kuluessa kehitettiin ja otettiin käyttöön monet elektroniset laitteet: esimerkiksi radio, televisio, tietokoneet ja matkapuhelimet. Elektroniikka sai monia sovellutuksia teollisuudessa, tekniikassa, tieteellisessä tutkimuksessa, lääketieteessä, ajoneuvoissa ja viihde-elektroniikkalaitteissa. 1900-luvun lopulla lähes kaikki tekniikan alat alkoivat käyttää sähkötekniikkaa ja elektroniikkaa avuksi.


title: Sähkön ja elektroniikan historia

text: Elektroniikan kehitys alkoi vuosisadan alkupuolella perustuen elektroniputkiin (keksitty 1906), mutta 1947 keksitty transistori aloitti puolijohteiden kehityksen. Puolijohteilla pystyttiin tekemään yhä pienempiä, halvempia ja luotettavampia elektroniikkalaitteita. 1960-luvulta lähtien transistoreja ja muita komponentteja pystyttiin valmistamaan useita samaan mikropiiriin ja 1980-luvulla samaan piiriin saatiin valmistettua jo miljoona transistoria.


title: Sähkön ja elektroniikan historia

text: Passiivikomponentteja on ollut jo 1800-luvulla. Alkeellisia kondensaattoreja, Leidenin pulloja, oli jo 1700-luvun loppupuoliskolla. Passiivikomponenttien valmistustekniikka ja materiaalit ovat kehittyneet 2000-luvulle asti merkittävästi:


title: Sähkön ja elektroniikan historia

text: Sähkönkäytön ja jakelun edistäjinä Thomas Edison ja Nikola Tesla olivat uranuurtajia. Edison oli kehittänyt hehkulamppua kestäväksi sähkövalon lähteeksi. Edison sai vuonna 1880 patentin sähkön jakelujärjestelmälle, joka oli olennaisen tärkeä, jotta sähkölamppu olisi levinnyt yleiseen käyttöön. Vasta jakeluverkosto teki vähitellen mahdolliseksi muidenkin sähkölaitteiden yleistymisen. Edison perusti 17. joulukuuta 1880 yhtiön nimeltä Edison Illuminating Company. Se oli maailman ensimmäinen yleisölle sähköä myynyt sähkölaitos, ja vuonna 1882 sen ensimmäinen voimalaitos tehtiin New Yorkin Pearl Street Stationille. Syyskuun 4. päivänä 1882 Edison itse kytki sähköverkkoon virran. Laitos jakoi Manhattanin eteläosiin tasavirtaa 110 voltin jännitteellä. Jännite 110 volttia valittiin, koska sitä käytettiin ensimmäisenä paristoilla toimivissa teattereiden valaisimissa, ja tämä jännite jäi sitten yleiseen käyttöön.


title: Sähkön ja elektroniikan historia

text: Jo saman vuoden tammikuussa Edison oli avannut ensimmäisen höyrykäyttöisen sähkövoimalan Holborn Viaductilla Lontoossa. Tämä tasavirtajärjestelmä tuotti sähköä katulamppuihin sekä muutamiin lähellä voimalaa sijainneisiin yksityisasuntoihin. 19. tammikuuta 1883 ensimmäinen standardoitu, ilmajohtoihin perustuva sähkövalaistusjärjestelmä otettiin käyttöön Rosellessa New Jerseyssä.


title: Sähkön ja elektroniikan historia

text: Edison oli ehtinyt rakentaa jo kohtuullisen laajan tasasähköverkon, mutta tasasähkö hävisi Teslan kehittämälle vaihtosähkölle. Edison ja Tesla kävivät katkeran taistelun sähköjärjestelmiensä puolesta. Vaihtosähkön etuna on se, että jännitettä voidaan helposti muuttaa muuntajan avulla. Tätä hyödynnetään sähköverkossa sähkön siirrossa, koska siirtohäviöt ovat pienempiä korkeammalla jännitteellä. Myös vaihtosähkömoottorin ja generaattorin rakenne on kestävä ilman tasavirtamoottorissa käytettyä kommutaattoria. Kaikesta tuotetusta sähköstä sähkömoottorit käyttävät suurimman osan.


title: Sähkön ja elektroniikan historia

text: Kodinkoneiden tullessa markkinoille 1900-luvun alussa oli paikallisia sähköverkkoja Suomessa jo suurimpien kaupunkien ulkopuolellakin. Sähköistystä hidasti väliaikaisesti Suomen sisällissota, mutta sodan jälkeen kehitys oli nopeaa, ja vuonna 1925 jo 40 % talouksista oli sähköverkon piirissä. Kaupungeissa sähkö oli kaikkien saatavilla 1930-luvulta alkaen.


title: Sähkön ja elektroniikan historia

text: Kemiallisesta varastoitunutta sähköenergiaa saadaan erilaisista paristoista ja ladattavista akuista.


title: Sähkön ja elektroniikan historia

text: Tärkeimpiä paristojen kehitysvaiheita:


title: Sähkön ja elektroniikan historia

text: Akkujen kehitysvaiheita:


title: Sähkön ja elektroniikan historia

text: Valaistustekniikka:Sovellutuskohteet:


title: Sähkön ja elektroniikan historia

text: Ohjaustekniikat:Sähkövalaistus otettiin käyttöön jo 1800-luvun lopulla ja se yleistyi voimakkaasti koko 1900-luvun. Ensimmäiset kodinkoneet ilmestyivät markkinoille Suomessa 1900-luvun ensimmäisellä vuosikymmenellä, näistä varhaisimpina sähkölevy ja vedenkeitin. 1910-luvulla markkinoille tuli pesukone, pölynimuri sekä silitysrauta muiden muassa.


title: Sähkön ja elektroniikan historia

text: Sähköparranajokone keksittiin 1920-luvulla. Se yleistyi hiljalleen ja myöhemmin tuli myös akkukäyttöisiä malleja. Sähköhammasharjoja on ollut 1950-luvulta lähtien. Niistäkin on myöhemmin ollut myös akkukäyttöisiä malleja.


title: Sähkön ja elektroniikan historia

text: Ottomoottori, joka on yleinen bensiinikäyttöinen polttomoottori ja on keksitty 1876, on aina käyttänyt bensiinin sytyttämiseen sähköistä kipinää.


title: Sähkön ja elektroniikan historia

text: Sähköinen käynnistys ja latausgeneraattori alkoivat yleistyä autoissa 1910-luvulla, vaikka periaatteellisella tasolla sähkömoottori ja sähkögeneraattori oli keksitty 1800-luvun puolella. Autoissa on käytetty sekä tasavirtalatureita että myöhemmin vaihtovirtalatureita tasasuuntaajan kanssa yhdessä.


title: Sähkön ja elektroniikan historia

text: Autoissa on ollut 1900-luvun alkupäästä lähtien sähköisiä ajovalot ja autoihin tuli yhä enemmän erilaisia sähköisiä huomiovaloja (vilkut, jarruvalot jne.). 1900-luvun lopulla autoihin tuli erilaisia sähköisiä lisätoimintoja: esimerkiksi sähköiset ikkunamekanismit ja peilien säätö, sähköinen mittaristo sekä lasien ja istuinten sähköiset lämmittimet.


title: Sähkön ja elektroniikan historia

text: Sähköautoissa ja hybridiautoissa sähköä käytetään auton liikuttamiseen latauslaitteen, akkujen ja sähkömoottorin avulla.


title: Sähkön ja elektroniikan historia

text: Moottorin toimintaan liittyen henkilöautoihin on tullut monenlaista elektroniikkaa: elektroninen sytytys 1960-luvulta lähtien ja elektroninen ruiskutus 1970-luvulta lähtien. Elektroninen moottorinohjaus monipuolistui tämän jälkeen liittyen katalysaattoriin.


title: Sähkön ja elektroniikan historia

text: Autojen sähköisiä vakionopeudensäätimiä on ollut 1950-luvulta lähtien. Elektronisesti ohjattuja automaattivaihteistoja on valmistettu 1970-luvulta lähtien. Luistonestojärjestelmiä on ollut 1970-luvulta alkaen. Ajotietokoneet tulivat autoihin 1980-luvulla, varashälytin ja ajonestolaite 1990-luvulla. Sähköisiä ohjaustehostimia alkoi olla autoissa 1900-luvun loppuvuosilta lähtien.


title: Sähkön ja elektroniikan historia

text: Elektroniikan kehittyessä autoihin on tullut monenlaisia turvajärjestelmiä. Lukkiutumattomat jarrut (ABS) tulivat autoihin 1980-luvulla ja vakiintuivat autojen vakiovarusteeksi 1990-luvulla. Turvatyynyjä alkoi olla autoissa 1980-luvulta lähtien ja ajovakauden hallintajärjestelmiä alkoi autoihin tulla 1990-luvulla.


title: Sähkön ja elektroniikan historia

text: Automatkan aikana on pitkään haluttu kuunnella musiikkia: alkeellisia autoradioita on ollut 1930-luvulta lähtien. 1900-luvun loppupuolella autoihin tuli monipuolisia radioita ja musiikintoistolaitteita: ensin radiovastaanottimen rinnalla laitteissa oli C-kasettisoittimia ja myöhemmin CD-soittimia. Matkapuhelimia tuli aluksi 1970-luvulla nimenomaan autopuhelimiksi, jotka olivat kiinteästi asennettu autoon ja jotka ottivat käyttöjännitteen auton sähköjärjestelmästä. Aluksi matkapuhelimet olivat hyvin kalliita ja niitä käytettiinkin lähinnä vain ammattikäytössä. Paikannuslaitteita autoihin alkoi tulla 2000-luvun alussa.


title: Sähkön ja elektroniikan historia

text: Elektroniikkaa ja sähkötekniikkaa on käytetty autojen lisäksi monissa kulkuvälineissä kuten:


title: Sähkön ja elektroniikan historia

text: Ennen nykyisen kaltaisia tietokoneita käytössä oli erilaisilla komponenteilla toteutettuja sähköisiä laskimia ja tietokoneita. Ensimmäisenä 1940-luvulla käyttöön otettiin erilaisia relekoneita ja putkikoneita. Putkikoneista kuuluisa esimerkki on 1945 käyttöön otettu ENIAC. Putkitekniikkaa seurasivat transistoreihin perustuneet laitteet.


title: Sähkön ja elektroniikan historia

text: Henkilökohtainen tietokone (Mikrotietokone Apple II) koti- ja yrityskäyttöön tuli markkinoille vuonna 1977. Vuonna 1981 markkinoille saapui IBM PC, jonka mallin mukaisesti rakennetuista tietokoneista tuli myöhemmin henkilökohtaisten tietokoneinen käytännön standardi. Markkinoille tuotiin 1980-luvulla useita erilaisia kotitietokoneita: muun muassa Commodore-64 ja ZX Spectrum (vuonna 1982).


title: Sähkön ja elektroniikan historia

text: Mikroprosessorit, joissa suoritin on toteutettu yhdelle mikropiirille, tulivat 1970-luvulla. Ensimmäinen mikroprosessori oli Intel 4004 vuonna 1971.


title: Sähkön ja elektroniikan historia

text: Tietokonetekniikkaan kiinteästi liittyvät myös erilaiset oheislaitteet:


title: Sähkön ja elektroniikan historia

text: Tietoa alettiin siirtää maan päällä kuparikaapelien kautta ja radiolinkkien avulla. Linkkejä ketjuttamalla muodostettiin verkkoja. Tietoliikennesatelliitteja alettiin käyttää pitkien etäisyyksien ja mannertenväliseenkin tiedonsiirtoon 1960-luvun aikana. Kuparikaapeleita on korvattu nopeimmissa yhteyksissä yhä enemmän valokuiduilla 1970-luvulta lähtien.


title: Sähkön ja elektroniikan historia

text: Puhelin toimi rakennettujen lankaverkkojen avulla käsivälitteisenä 1800-luvun lopulta lähtien. Verkon muuttaminen automaattivalintaiseksi kesti esimerkiksi Suomessa 1920-luvulta 1970-luvulle asti.


title: Sähkön ja elektroniikan historia

text: Myöhemmin alettiin suunnitella radioteitse toimivia puhelinlaitteita ja puhelinverkkoja, jotka olivat aluksi analogisia. Matkapuhelimet mahdollistivat puhelinyhteydet autoissa ja myöhemmin missä vain liikkuessa. Suomessa avattiin käsivälitteinen autoradiopuhelinverkko (ARP) 1971. Ensimmäiset NMT-matkapuhelimet tulivat käyttöön Pohjoismaissa 1981. Digitaaliset GSM-puhelinverkot tulivat käyttöön 1990-luvulla. 2000-luvulla tulivat multimedia- ja älypuhelimet.


title: Sähkön ja elektroniikan historia

text: Kaukokirjoitin (telex), jolla voitiin tuottaa tekstiä toisella paikkakunnalla olevalle laitteelle, oli käytössä 1800-luvun lopulta pitkälle 1900-luvulle. Telefaksi, jolla voitiin tulostaa kopio dokumentista kaukana olevalle toiselle telefax-laitteelle, keksittiin periaatteessa jo 1800-luvulla, mutta se tuli käyttöön yleisesti 1970-luvulla. Kehittyneemmät tekniikat ja laitteet ovat syrjäyttäneet kummankin näistä.


title: Sähkön ja elektroniikan historia

text: Tietoverkkoja rakennettiin jo 1960-luvulta lähtien ja maailmanlaajuinen Internet tuli yleiseen käyttöön 1980- ja 1990-luvun taitteessa. Internetin tekniikka (mm. TCP/IP-protokolla) kehitettiin 1970-luvulla, mutta se tuli arkiseen käyttöön vasta 1980-luvun aikana.


title: Sähkön ja elektroniikan historia

text: Viihde-elektroniikkaan kuuluu radio, TV, musiikin tallennus- ja toistolaitteet, videon tallennus- ja toistolaitteet sekä elektroniset pelit. Seuraavassa on käsitelty myös elektroniikka kuvaamisessa ja elokuvassa. Joitakin viihde-elektroniikan laitteiden periaatteita keksittiin jo 1800-luvulla, mutta varsinaisesti kuluttajien käyttämiä viihde-elektroniikan laitteita alettiin kehittää 1900-luvun alkuvuosina.


title: Sähkön ja elektroniikan historia

text: Äänielokuvia tuli ensin optiseen ääniraitaan perustuen 1920-luvun lopulta alkaen. Monikanavainen magneettinen ääni on ollut käytössä elokuvissa 1950-luvulta lähtien.


title: Sähkön ja elektroniikan historia

text: 1990-luvulla digitaalinen ääni yleistyi elokuvissa. Myös elokuvien kuvaus ja editointi digitalisoituivat.


title: Sähkön ja elektroniikan historia

text: 1800-luvun lopulla keksitty radio johti yleisradiotoimintaan 1920-luvulta lähtien. Suomen Yleisradio perustettiin vuonna 1926. Radiolähetykset alkoivat AM-modulaatioon perustuen. 1930-luvulla keksitty FM-modulaatio alkoi tulla käyttöön ULA-taajuuksilla 1940-luvulta lähtien ja äänenlaatu parani merkittävästi. Suomessa ULA-lähetykset aloitettiin vuonna 1953. Myöhemmin FM-lähetyksissä otettiin käyttöön stereoääni. Suomessa stereofoniset lähetykset alkoivat vuonna 1967. Radiolähetyksiä ei ole digitalisoitu laajasti 2000-luvullakaan, koska FM-lähetysten äänenlaatu on moniin tarkoituksiin riittävä.


title: Sähkön ja elektroniikan historia

text: 1920-luvulla keksittiin televisio ja laajempaa julkista tv-lähetystoimintaa on ollut 1950-luvulta lähtien. Suomessa kokeilulähetykset aloitettiin vuonna 1955. Alkuaikoina televisiokuva oli mustavalkoinen ja väritelevisiota kehitettiin 1940-luvulta lähtien. Värillisen TV-kuvan lähettämiseksi USA:ssa kehitettiin 1950-luvulla NTSC-järjestelmä ja Euroopassa 1960-luvulla PAL-järjestelmä. Vuonna 1969 Yleisradio aloitti tv-ohjelmien lähettämisen Suomessa värillisinä. Stereoääni tuli televisioon 1980-luvulla.


title: Sähkön ja elektroniikan historia

text: Laajemmilla alueilla lähetystoiminta aloitettiin maanpäällisillä antenniverkoilla, mutta jo varhaisessa vaiheessa käytettiin tiheään rakennetuissa kaupungeissa kaapelitelevisiota tv-signaalin etenemisongelmien takia rakennusten välissä. Satelliitteja on käytetty 1960-luvulta lähtien tv-ohjelmien välittämiseen ympäri maailmaa, mutta suoraan koteihin tv-signaalia lähettäviä satelliitteja alkoi tulla käyttöön 1980-luvulla.


title: Sähkön ja elektroniikan historia

text: Radio ja TV-toiminta aloitetaan 1900-luvun alussa kehitettyyn elektroniputkeen perustuen. Myöhemmin laitteisiin tulivat käyttöön transistorit ja mikropiirit. 2000-luvun alussa televisio digitalisoituu: tuli digitaalitelevisio, jonka katsomiseen käytetään digisovitinta tai digitaalista TV-vastaanotinta. Suomessa digitaalinen maanpäällinen lähetystoiminta alkoi vuonna 2007.


title: Sähkön ja elektroniikan historia

text: Vinyylilevyjä toistava levysoitin on kehitetty 1930-luvulla täysin mekaanisesta gramofonilevyjä soittavasta gramofonista. Stereo-äänilevyt keksittiin jo 1930-luvulla mutta ne yleistyivät vasta 1960-luvulla. Levysoittimella ei pystynyt itse tallentamaan ääntä, vaan levyt piti aina ostaa.


title: Sähkön ja elektroniikan historia

text: Äänen tallentamiseen ja toistamiseen kehitettiin magnetofoni. Avokelanauhureita on ollut 1930-luvulta lähtien ja 1963 julkaistiin C-kasetti. C-kasettinauhurit olivat aluksi usein monofonisia, mutta myöhemmin niistä tuli yleisesti stereofonisia.


title: Sähkön ja elektroniikan historia

text: Musiikin toisto digitalisoitui 1980-luvulla CD-levyjen ja -soitinten tullessa markkinoille ja nopeasti yleiseen käyttöön. Aikaisemminkin oli ollut digitaalisia nauhureita, mutta ne olivat harvinaisia. Erilaiset mediasoittimet – yleisenä tyyppinä MP3-soitin – tulivat käyttöön 1990-luvulta lähtien musiikin toistossa.


title: Sähkön ja elektroniikan historia

text: Kömpelöitä, kalliita ja harvinaisia avokelanauhureita on ollut 1960-luvulta lähtien videon tallennukseen. Ne eivät kuitenkaan koskaan tulleet kotikäyttöön. Kasetteja käyttävät videonauhurit tulivat 1970-luvulla: Betamax julkaistiin 1975, VHS 1976 ja Video 2000 1979. Näistä VHS vakiintui kotikäyttöön 1980-luvulle tultaessa ja sitä käytettiin 2000-luvun alkuun asti, jolloin uudet digitaaliset videon tallennustavat syrjäyttivät muutamassa vuodessa videonauhurit.


title: Sähkön ja elektroniikan historia

text: Myöhemmin videon tallennus digitalisoituu: harvinainen Laserdisc-tekniikka suunniteltiin 1970-luvulla, 1990-luvulla video-CD tuli videon tallennukseen (pakattu video) ja DVD-video yleistyi 1990-luvun lopussa (formaatti julkistettiin 1995). Mediasoitin sekä tallentava digisovitin ovat tulleet käyttöön 2000-luvullä digitaalisen videon tallennuslaitteiksi.


title: Sähkön ja elektroniikan historia

text: 1960-luvulta lähtien elektroniset toiminnot alkoivat tulla filmikameroihin. Elektroniikan avulla toteutettiin mm. valotusmittari ja valotusautomatiikka sekä elektroninen salamalaite. Digitaalikameroita perustuen CCD-kennoon ja CMOS-kennoon on ollut 1990-luvulta lähtien.


title: Sähkön ja elektroniikan historia

text: TV-kamerat toimivat aluksi vidicon-putkilla ja myöhemmin CCD-kennoilla. Kotikäyttöiset videokamerat tulivat 1970-luvulla perustuen aluksi lähinnä VHS-nauhoitukseen. Myöhemmin tulivat digitaaliset videokamerat, jotka tallensivat nauhoille, levyille tai muistikorteille.


title: Sähkön ja elektroniikan historia

text: TV-pelejä ja pelikonsoleita on ollut 1970-luvulta lähtien. Ensin niitä oli kolikkoautomaatteina ja sitten myös kotikoneina. 1971 julkaistu Computer Space oli ensimmäinen sarjatuotettu ja kaupallinen videopeli. Tietokonepelit yleistyivät kotitietokoneiden käytön alkaessa 1980-luvulla, esim. yleiselle Commodore 64 -tietokoneelle oli paljon pelejä.


title: Sähkön ja elektroniikan historia

text: Elektroniikkaa on käytetty lääketieteellisissä analyysilaitteissa ja hoitomenetelmissä kuten:


title: Sähkön ja elektroniikan historia

text: Avaruustekniikassa kuten satelliiteissa, avaruusluotaimissa, avaruusasemissa ja kuuraketeissa ohjaus ja kommunikaatio on perustunut elektroniikkaan.


title: Sähkön ja elektroniikan historia

text: Satelliitteja on ollut 1950-luvun lopusta alkaen. Myöhemmin niitä on ollut avaruudessa toiminnassa yhtä aikaa satoja ja niitä on käytetty esim. tietoliikenteeseen, sään tarkkailuun ja paikannusjärjestelmiin. Satelliitteja alettiin käyttää paikannukseen: GPS tuli siviilikäyttöön 1980-luvun puolivälissä ja tarkkana versiona vuonna 2000.


title: Sähkön ja elektroniikan historia

text: Avaruusluotaimia on lähetetty 1960-luvulta lähtien eri puolille aurinkokuntaamme ja sen ulkopuolellekin.


title: Sähkön ja elektroniikan historia

text: Avaruudessa maata kiertäviä miehitettyjä avaruusasemia on ollut 1970-luvulta lähtien.


title: Sähkön ja elektroniikan historia

text: USA teki miehitettyjä kuulentoja vuosina 1969–1972 (Apollo-avaruusohjelma).


title: Sähkön ja elektroniikan historia

text: Avaruustekniikka – tietoliikenne, paikannus ja rakettitekniikka – on liittynyt läheisesti sotatekniikkaan.


title: Sähkön ja elektroniikan historia

text: Elektroniikka on ollut keskeisenä osana viime vuosikymmenien tieteellisissä mittaus- ja analyysilaitteissa. Tällaisia elektroniikkaa sisältäviä laitteita ovat esim.:


title: Sähkön ja elektroniikan historia

text: Lähes kaikki tarkat perussuureidenkin mittalaitteet – esim. vaa'at ja kellot – sisältävät nykyään elektroniikkaa.


title: Sähkövalo

text: Sähkövalo perustuu sähköenergian muuttamiseen eri tavoin valoksi.


title: Sähkövalo

text: Sähkövalon käyttöönottoa on pidetty modernin yhteiskunnan symbolina niin idässä kuin lännessäkin. Suomessakin järjestettiin "valonjuhlia" kun uusia kyliä kytkettiin sähköverkkoon.


title: Sähkövalo

text: Sähkövalaistus alkoi kaarilampusta ja hehkulampusta 1800-luvulla. Pian sen jälkeen, kun Alessandro Volta oli keksinyt pariston, Humphry Davy rakensi kaarilampun. Muut jatkoivat kehitystä kokeillen erilaisia hehkulankamateriaaleja. Thomas Alva Edison kumppaneineen löysi sopivan hehkulankamateriaalin, ja 1900-luvun puolella hehkulamput syrjäyttivät kaarilamput.


title: Sähkövalo

text: Hehkulamppujen jälkeen varsinkin toimistotiloijen valaistuksessa tuli suosioon loisteputki, ja sen jälkeen LED.


title: Sähkövalo

text: Suomen ensimmäinen sähkölamppu otettiin käyttöön Tampereella, Finlaysonilla vuonna 1882.


title: Congarummut

text: Congarumpu eli conga on noin metrin korkuinen kapea kuubalainen käsirumpu. Congarumpalia sanotaan soittimen alkuperämaassa Kuubassa "congueroksi".


title: Congarummut

text: Congarummun soittaja käyttää yleensä kahta eri äänenkorkeuksille viritettyä rumpua toisen rummun toimiessa bassona ja toisen solistisena rumpuna. Joskus congia soitetaan myös kolmen tai neljän rummun ryhmässä. Rumpuja soitetaan joko istualtaan tai seisten. Seisten soitettaessa rummut ovat yleensä telineillä, jotka nostavat ne jonkin verran ylös maan pinnasta, jotta soittoasento olisi mukavampi ja jotta rummun sointi olisi syvempi. Useimmissa espanjankielisissä maissa soittimen nimenä on "Tumbadoras". Siellä erotellaan kolme erikokoista rumpua (matalaäänisimmästä korkeimpaan) nimillä: "tumba", "conga" ja "quinto". Harvinaisempia vielä korkeammalla äänellä soivia malleja ovat "requinto" ja "ricardo".


title: Congarummut

text: Soittimen alkujuuret ovat afrikkalaisessa musiikissa. Todennäköisesti soittimen alkumuotona ovat olleet kongolaiset Makuta- tai Sikulu-rummut, joita yleisesti soitetaan Mbanza Ngungussa, Kongossa. Vaikka rumpu afrikkalaisessa alkumuodossaan onkin koverrettu puusta, sen kuubalainen versio on todennäköisesti saanut alkunsa uusiokäytetyistä tynnyreistä. Sana "Conga" juontaa juurensa kuubalaisesta karnevaalirytmin nimestä, "La Congasta". Rumpuja, jotka soittivat "conga-rytmiä", alettiin täten kutsumaan congarummuiksi ("tambores de conga").


title: Congarummut

text: Soitinta käytettiin sekä afro-karibialaisessa uskonnollisessa musiikissa että pääsoittimena kuubalaisessa rumbassa. Sanana "conga" levisi 1950-luvulla latinalaisen musiikin saatua jalansijaa Amerikassa. Silloin muodostui myös uusi musiikkityyli, kun kuubalainen son ja newyorkilainen jazz sulautuivat yhteen. Aluksi musiikkityyliä kutsuttiin nimellä mambo, mutta myöhemmin sen nimeksi vakiintui salsa.


title: Congarummut

text: Nykyään congat ovat hyvin tavallinen soitin kaikessa latinalaisessa musiikissa, esimerkiksi salsassa, sekä monenlaisessa länsimaisessa populaarimusiikissa ja jazzissa.


title: Congarummut

text: Moderni congarumpu on valmistettu joko lasikuidusta tai lakatusta puusta. Rummun kalvoa varten ovat ruuvit virittämistä varten.


title: Congarummut

text: Congarummuilla on viisi peruslyöntiä:


title: Congarummut

text: Slap-lyöntisarjaa kutsutaan sanalla "floreo", ja sen tarkoituksena on muun muassa innoittaa tanssijoita soolosuorituksissaan.Congarummun äänenkorkeutta voi myös muuttaa painamalla kyynärpäätä eri kohdista rumpukalvoa. Taitavat soittajat kykenevät liu´uttamaan äänenkorkeutta tällä tavalla tai painamalla parilla sormella pitkin kalvoa samalla kun toisella kädellä on lyöty soinnillinen lyönti kalvolle. Tämä ei kuulu perinteiseen congatekniikkaan, mutta on silti yleinen temppu modernissa salsassa ja rumbassa.Pienintä ricardo-rumpua kannetaan yleensä olkahihnasta. Se on huomattavasti pienempi kuin muut congarummut.


title: Congarummut

text: Congia ei yleensä tarvitse erikseen virittää määrätyille äänenkorkeuksille, mutta niin halutessaan voi soittaja virittää rummun jonkin musiikissa esiintyvän harmonisen elementin mukaisesti, esimerkiksi yleisesti käytetään "avointa nuottia". Kahta rumpua käytettäessä voidaan rummut virittää esimerkiksi kvarttiin.


title: Congarummut

text: Kolmen rummun viritys on usein esimerkiksi F, A, C tai G, C, E (alimmasta korkeimpaan nuottiin). Käytettyyn viritykseen vaikuttaa soittajan henkilökohtaisten mieltymysten lisäksi tietysti myös musiikkityyli.


title: Injektio (lääketiede)

text: Injektiolla tarkoitetaan lääketieteessä nestemäisen lääkevalmisteen antotapaa käyttäen injektioruiskua ja siihen kiinnitettyä onttoa injektioneulaa. Injektion anto on eräs yleisimmistä hoitotoimista terveydenhuollossa.


title: Injektio (lääketiede)

text: Pitkävaikutteista injektiovalmistetta kutsutaan nimellä depotinjektio (esimerkiksi pitkävaikutteinen insuliini, flufenatsiini, risperidoni). Nestemäisen lääkevalmisteen (esimerkiksi nesteytyksessä keittosuolaliuoksen) antamista suonensisäisesti tiputuspussia tai -pulloa käyttäen kutsutaan infuusioksi.


title: Injektio (lääketiede)

text: Lääkeaineen antamista injektiona kutsutaan "parenteraaliseksi" (’suolen ohittavaksi’) antotavaksi.


title: Injektio (lääketiede)

text: Potilas voi olla kykenemätön ottamaan lääkettä suun kautta, jos hän on pahoinvoiva, kouristeleva tai tajuton, eikä hänellä ole nenä-mahaletkua. Tällöin voidaan turvautua injektioon, mikäli lääkkeen antaminen muutakaan reittiä käyttäen, esimerkiksi rektaalisesti peräpuikkona tai peräruiskeena ei ole mahdollista. Joissakin tapauksissa imeytymishäiriö tai vastaava tekijä, kuten ns. "sisäisen tekijän" puutos B-vitamiinin puutostilan taustalla, voi estää imeytymisen ruoansulatuskanavassa, jolloin injektio on ainoa käytettävissä oleva hoitomuoto. Jotkin lääkeaineet hajoavat tai muuttuvat ruoansulatuskanavassa epäaktiivisiksi tai eivät imeydy suolen läpi, joten ne on injisoitava (esimerkiksi hepariini ja leptiini).


title: Injektio (lääketiede)

text: Laskimoon injisoimalla lääkeaine siirtyy verenkiertoon nopeammin kuin suun tai peräsuolen kautta, jolloin potilaan tila saadaan kohenemaan nopeasti, mistä on hyötyä etenkin ensi- ja tehohoidossa.


title: Injektio (lääketiede)

text: Joissakin tapauksissa lääkeaineen vaikutus on tarpeen rajata tietylle alueelle injektion avulla. Paikallis- tai johtopuudutuksessa puudutusvaikutus saadaan aikaan toivotulle alueelle injektoimalla puuduteaine kudokseen, hermoon tai hermojuureen. Vastaavasti esimerkiksi erektiohäiriön hoidossa käytetään verisuonia laajentavia lääkeaineita, jotka injektoidaan suoraan siittimen paisuvaiskudokseen.Maailman ensimmäisen injektion verisuoneen suoritti englantilainen arkkitehti Christopher Wren vuonna 1656. Hän antoi koe-eläimenä toimineelle koiralle oopiumia suoneen. Modernit injektioneulat ja ruiskut kehitettiin 1800-luvulla.


title: Jokioisten voimalaitos

text: Jokioisten voimalaitos on pienvesivoimalaitos Jokioisissa, Loimijoessa. Alun perin voimalaitos tuotti sähköä lähinnä Ferraria Oyn tarpeisiin.


title: Jokioisten voimalaitos

text: Monien muiden kaltaistensa laitosten tavoin 1920-luvulla rakennettu voimalaitos suljettiin kannattamattomana, ja laitos oli pitkään tyhjillään. Vuonna 1999 rakennuksen pohjakerrokseen rakennettiin nykyaikainen vesivoimalaitos, jossa on ns. putkiturbiinit. Voimalan vesi tulee patoaltaalta alkuperäisen kaltaista, noin sata metriä pitkää, osin puista, osin kallioon hakattua kourua pitkin.


title: Jokioisten voimalaitos

text: Laitoksen modernisoi Oy Vesirakentaja ja laitteiston toimitti Waterpumps WP Oy. Voimalaitosta varten oli perustettu Jokioisten Voima Oy, joka oli alun perin Espoon Sähkö Oy:n omistuksessa, myöhemmin E.ON Finlandin ja sittemmin Fortum Power and Heat Oy:n omistama. Vuodesta 2012 alkaen laitos on ollut Koskienergia Oy:n hallinnassa.


title: Halogeenilamppu

text: Halogeenilamppu on hehkulamppua muistuttava valaistusteknologia, jossa hyödynnetään halogeenikaasuja. Ne ovat tavallisiin hehkulamppuihin nähden pitkäikäisempiä, energiatehokkaampia ja siten valaisuteholtaan parempia. Halogeenilampun suojakupu on täytetty tavanomaisen hehkulampun tavoin inerteillä kaasuilla, joita on täydennetty halogeeneilla, tavallisimmin jodi- tai bromikaasulla. Halogeenilamppujen hyötysuhdetta kuvattiin vuonna 1988 ilmestyneessä "Helsingin Sanomien" sisustusjutussa näin: ”100 watin hehkulampussa vain viisi prosenttia tehosta muuttuu valoksi, muu lämmöksi. 20 watin halogeenilampussa 75 prosenttia muuttuu valoksi, 25 prosenttia lämmöksi.”


title: Halogeenilamppu

text: Halogeenilamppuihin perustuva valaistus yleistyi 1980-luvulla ja vaikutti merkittävästi aikakauden teräviä ja ohuita muotoja suosivaan sisustustyyliin. Ne mahdollistivat aivan uudenlaisia valaisintyyppejä, kuten seinästä seinään vedettyjen vaijerien varassa riippuvat säädettävät kohdevalot tai ylöspäin epäsuoraa valoa tuottavat jalkavalaisimet.


title: Halogeenilamppu

text:
Kuumasta hehkulangasta haihtunut volframi reagoi kaasuuntuneen halogeenin kanssa ja kiinnittyy takaisin langan kuumimpiin osiin. Tämä mahdollistaa hehkulangan lämpötilan nostamisen korkeammaksi kuin tavallisella hehkulampulla. Kuumempi hehkulanka lisää hyötysuhdetta ja nostaa valon värilämpötilaa. Halogeenilampun lasikupu ei siten myöskään tummu yhtä nopeasti hehkulangasta haihtuvan volframin vaikutuksesta. Volframin kiertokulku edellyttää, että lampun - mukaan lukien lasikuvun - lämpötila on käytön aikana riittävän korkea. Tästä syystä halogeenilamppujen kuvut ovat pienikokoisia ja lampun himmentäminen - päinvastoin kuin tavallisissa hehkulampuissa - lyhentää sen elinikää. Halogeenilamppujen kupu on kvartsilasia, joka läpäisee ultraviolettisäteilyä. Osassa halogeenilampuista kupu sisältää ultraviolettisuodattimen, mutta useissa halogeenilamppua käyttävässä valaisimessa on erityinen suodinlasi. Valotehokkuudeltaan parhaissa halogeenilampuissa lasikuvun pinta on päällystetty infrapunasäteilyä heijastavalla pinnoitteella. Pinnoite heijastaa lämpösäteilyä takaisin hehkulankaan ja näin mahdollistaa hehkulangan lämmittämisen pienemmällä sähköteholla.
Markkinoilla on sekä muuntajan vaativia, pienoisjännitteellä toimivia, että verkkojännitteellä toimivia halogeenilamppuja. Halogeenilamppu syttyy yhtä nopeasti kuin hehkulamppu ja se on täysin kirkas heti syttymisen jälkeen - myös kylmässä (toisin kuin tavallisimmat energiansäästölamput). Halogeenilampun käyttöikä saattaa olla jopa viisinkertainen hehkulamppuun verrattuna ja energiankulutus 30 prosenttia alhaisempi kuin vastaavan valon tuottavalla hehkulampulla.


title: Halogeenilamppu

text: Yhtenä halogeenilamppujen haittapuolena voi pitää mahdollista rikkoutumista lampun tärähtäessä päällä ollessaan. Esimerkiksi työmaavalaisimina käytettävät halogeenilamput pitäisi aina sammuttaa ennen siirtämistä.


title: Halogeenilamppu

text: Verkkojännitteellä toimivat halogeenilamput on sallittu vuoteen 2016 asti, jonka jälkeen osa halogeenilampuista poistuu markkinoilta Euroopan Unionin komission hehkulamput kieltävän asetuksen takia. Mattapintaiset halogeenilamput poistettiin markkinoilta jo syyskuussa 2006 mattapintaisten hehkulamppujen kanssa. Halogeenilampun voi korvata useimmissa käyttötarkoituksissa loistelampulla tai LED-lampulla. Halogeenilamppu on toistaiseksi paras lamppuvaihtoehto käytettäväksi saunassa.


title: 6,35 mm Browning

text: 6,35 mm Browning (tunnettu myös nimillä .25 ACP (Automatic Colt Pistol) ja 6,35x16mmSR) on John Browningin vuonna 1906 suunnittelema puolilaippainen, keskisytytteinen 6,35 mm:n pistoolinpatruuna.


title: 6,35 mm Browning

text: Saksalainen Decker tuotti myös revolvereita tälle patruunalle, tunnetumpi se on kuitenkin ns. "liivintaskupistoolien" patruunana. Colt Model 1908 Vest sekä Raven MP-25 ja Walther M9 ovat tälle patruunalle suunniteltuja.


title: 6,35 mm Browning

text: 6,35 mm Browningia käyttävät aseet ovat pienikokoisina helposti piilotettavia itsepuolustusaseita, joiden luvallisia käyttäjiä ovat esimerkiksi turvamiehet. Myös sotilaiden vara-aseissa on käytetty tätä kaliiperia.


title: 7,65×17 mm Browning

text: 7,65×17 mm Browning (tunnettu myös muun muassa nimillä .32 ACP ja 7,65×17mm Browning SR) on John Moses Browningin suunnittelema puolivaippainen, keskisytytteinen pistoolin patruuna.


title: 7,65×17 mm Browning

text: Browning suunnitteli patruunan ensimmäistä itselataavaa pistoolimalliaan, myöhempää FN Browning M1900 varten vuosina 1896 - 1897, Yhdysvalloissa patruuna esiteltiin hänen Colt's Manufacturing Companylle suunnittelemansa Colt Model 1903 -pistoolin myötä ja sai siellä nimekseen aseen valmistajan mukaisesti .32 Automatic Colt Pistol (.32 ACP).


title: 9×17 mm Browning court

text: 9×17 mm Browning court (tunnettu myös muun muassa nimillä .380 ACP (Automatic Colt Pistol), 9 mm Browning Short, 9 mm Short, 9 mm Kurz ja 9x17 mm) on yhdysvaltalaisen John Moses Browningin Coltille vuonna 1908 suunnittelema urakantainen, keskisytytteinen pistoolin patruuna.


title: Slavonia

text: Slavonia on Kroatian itäisin suuralue. Se on alavaa maanviljelys- ja metsätalousaluetta, jonka rajoilla virtaa kolme jokea: Tonava idässä, Drava pohjoisessa ja Sava etelässä. Vuonna 2001 Slavoniassa oli yhteensä 891 259 asukasta. Suurin kaupunki on Osijek, jossa on noin 115 000 asukasta.


title: Slavonia

text: Slavonia on historian kuluessa kuulunut moneen eri valtakuntaan. Viimeksi Kroatian sodan aikana Operaatio Salamassa 1995 kroaatit valtasivat Slavonian länsiosan serbeiltä. Itäosa oli YK:n erityisalue, ja se liitettiin Kroatiaan 1998.


title: Slavonia

text: Alueella on jonkin verran öljy- ja maakaasuvaroja, mutta elintarviketeollisuus on sen johtava teollisuuden ala. Vehnä ja maissi ovat tärkeimmät viljelykasvit.


title: Slavonia

text: Slavonia jaetaan viiteen piirikuntaan eli županiin:


title: Poreč

text: Poreč (Ital. Parenzo) on kaupunki Kroatian pohjoisosassa, Istrian maakunnassa.


title: Poreč

text: Poreč on lähes neljätuhatta vuotta vanha satamakaupunki, jonka luonnonsatamaa suojaa pieni Sveti Nikolan saari. Kaupungissa on noin 12 000 vakinaista asukasta, mutta matkailijoiden määrä lisää väkilukua kesäkaudella yli sataantuhanteen.


title: Poreč

text: Jo 200-luvulla eaa. roomalaiset rakensivat Porečiin castran eli linnoitetun sotilasleirin. Siitä kasvoi kaupunki keisari Augustuksen valtakaudella. Roomalaisten jälkeen kaupunkia hallitsivat ostrogootit, Bysantti, frankit ja Venetsia. Itävalta-Unkari hallitsi kaupunkia pitkään vuoteen 1919, mutta 1797–1814 se oli Napoleonin hallussa, Ensimmäisen maailmansodan jälkeen Poreč kuului Italiaan. Mussolinin kukistuessa 1943 kaupunki kuului Saksaan, vuodesta 1945 Jugoslaviaan, ja vuodesta 1991 itsenäiseen Kroatiaan.


title: Poreč

text: Kristinusko sai jalansijaa Porečissa jo 300-luvulla. Bysanttilaiselta ajalta säilynyt Eufrasiuksen basilikan episkopaalinen rakennusryhmä Porečin kaupungin historiallisessa keskustassa on Unescon maailmanperintökohde. 500-luvulla rakennettu piispa Eufrasiuksen basilika on maailman parhaiten säilyneitä varhaiskristillisiä kirkkoja ja tunnetaan etenkin kultaisista mosaiikeistaan.


title: AFC United

text: AFC United on ruotsalainen vuonna 2005 perustettu jalkapalloseura Solnasta, Suur-Tukholmasta. Joukkue pelaa Ruotsin toiseksi korkeimmalla sarjatasolla Superettanissa ja sen kotikenttä on Skytteholms IP-stadion, jonne mahtuu 3,500 katsojaa. Vuoteen 2012 asti seura tunnettiin nimellä Väsby United, joka syntyi kun Väsby IK ja Café Opera liittyivät yhteen. Väsby United sai Café Operan paikan Superettanissa. Vuonna 2013 joukkue vaihtoi kotipaikkaansa Upplands Väsbyn kunnasta Solnaan. Joukkue on solnalaisen AIK:n farmiseura.


title: Richard Smalley

text: Richard Errett Smalley (6. kesäkuuta 1943 Akron – 28. lokakuuta 2005 Houston) oli yhdysvaltalainen kemisti. Hän sai Nobelin kemianpalkinnon vuonna 1996 fullereenin löytämisestä. Smalley jakoi palkinnon Robert Curlin ja Harold Kroton kanssa.


title: Richard Smalley

text: Curl opiskeli Michiganin yliopistossa ja suoritti alemman korkeakoulututkinnon vuonna 1965. Ennen kuin hän jatkoi opintojaan, hän työskenteli teollisuuden palveluksessa. Filosofian tohtorin arvon hän sai vuonna 1973 Princetonin yliopistosta. Smalley jatkoi tohtorintutkinnon jälkeisiä opintoja (post doc) Chicagon yliopistossa, jossa hän kehitti laserspektroskopiamenetelmiä yhdessä Lennart Whartonin ja Donald Levyn kanssa.


title: Richard Smalley

text: Smalleyn fysiaalisen kemian tutkimukset kohdistuivat epäorgaanisiin ja puolijohderykelmiin. Tutkimuksissaan hän käytti silloin uutta massaspektoskopia menetelmää, joka perustui ionien resonanssiiin syklotronissa. Robert Curl esitteli Smalleyn Harold Krotolle, joka arveli että tekniikkaa voisi soveltaa avaruuden pimeän aineen tutkimiseen. Tämä yhteistyö johti C-molekyylin löytymiseen.


title: Richard Smalley

text: Smalleyn viimeisimät tutkimukset kohdistuivat nanoteknologiaan, erityisesti hillinanoputkiiin. Smalley kehitti ryhmineen tavan syntetisoida nanoputkia korkeassa paineessa hiilimonoksidista. Smalley oli näkyvä kokoojateorian vastustaja. Hän perusti vuonna 2000 Carbon Nanotechnologies Inc. -yrityksen, jotta hänen tieteelliset löydöksensä hyödyttäisivät ihmiskuntaa.


title: Richard Smalley

text: Viimeisinä vuosinaan Smalley puhui voimakkaasti puhtaan energian puolesta. Hänen mukaansa koulutus on tässä tärkeässä asemassa. Vuonna 1999 Smalleyllä havaittiin Non-Hodgkinin lymfooma, joka myöhemmin kehittyi krooniseksi lymfaattiseksi leukemiaksi johon hän kuoli vuonna 2005.


title: Yrjö Karanko

text: Yrjö Pietari Karanko (1883–1957) oli suomalainen hengellisen musiikin säveltäjä. Hänen tuotantoonsa kuuluivat esimerkiksi "Eksyneen laulu", "Sydämellä Jeesuksen" ja "Musta poika Afrikan".


title: Vesa Kietäväinen

text: Vesa Kietäväinen (s. 25. huhtikuuta 1962 Sodankylä) on suomalainen näyttelijä. Hänet muistetaan esimerkiksi televisiosarjoista "Metsolat" ja "Taivaan tulet". Hänellä on kiinnitys Tampereen Työväen Teatteriin.


title: Willie Garson

text: Willie Garson (s. 20. helmikuuta 1964) on yhdysvaltalainen näyttelijä. Hänet tunnetaan varsinkin Stanford Blatchin roolista televisiosarjassa "Sinkkuelämää", mutta hän on esiintynyt myös lukuisissa muissa televisiosarjoissa ja elokuvissa, kuten "Frendeissä" ja elokuvassa "Sekaisin Marista".


title: Klaus Ostwald

text: Klaus Ostwald (s. 26. elokuuta 1958 Bad Elster) on saksalainen mäkihyppääjä, joka edusti urallaan Itä-Saksaa.


title: Klaus Ostwald

text: Ostwald saavutti MM-kilpailuista hopeaa Engelbergin joukkuemäestä vuonna 1984 ja pronssia vuotta myöhemmin Seefeldistä. Parhaimmillaan hän on yltänyt henkilökohtaisessa kilpailussa neljänneksi Oslon 1982 suurmäessä. Hänen suurin saavutuksensa Lentomäen MM-kulta Harrachovissa 1983.


title: Klaus Ostwald

text: Maailmancupissa Ostwald voitti kaksi osakilpailua ja sijoittui kymmenen kertaa palkintokorokkeelle, hän sijoittui kokonaiskilpailun seitsemänneksi kaudella 1983–1984. Keski-Euroopan mäkiviikolla hän sijoittui toiseksi kaudella 1984–1985 ja kolmanneksi kaudella 1985–1986.


title: Klaus Ostwald

text: Hän lopetti uransa kauteen 1986.


title: Puhdistus

text: Puhdistus on Sofi Oksasen näytelmä ja romaani. Romaani ilmestyi huhtikuussa 2008, ja se on saanut vuoden 2008 Finlandia-palkinnon ja kymmenkunta muuta palkintoa. Teos kuvaa Viron historiaa 1930-luvulta 1990-luvulle henkilöidensä kautta. Yhdysvalloissa se ilmestyi 2010 Lola Rogersin kääntämänä nimellä "Purge". Sen käännösoikeudet on heinäkuuhun 2012 mennessä myyty 41 kielelle, ja sitä on myyty Suomessa yli 200 000 kappaletta. "Puhdistus" oli myydyin kotimainen kaunokirjallinen teos Suomessa vuonna 2008.


title: Puhdistus

text: Puhdistuksen aikajana ulottuu kolmen sukupolven yli, 1930-luvulta 1990-luvulle. Teos alkaa vuodesta 1992. Tarinan keskeinen henkilö Aliide Truu asuu vastikään jälleen itsenäistyneen Viron maaseudulla. Hän tapaa pihallaan tajuttomana nuoren Zaran, joka on paossa väkivaltaista miestään. Tilanne tuo Aliidelle mieleen nuoruuden vaiheet, jotka vaikuttivat hänen lähimpiensä kohtaloon. Zaran tilanne kertoo, että vainot jatkuvat yhä mutta uusien aikojen tullen ovat vain saaneet uuden muodon.


title: Puhdistus

text: Myöhemmin kertomuksessa palataan Aliiden nuoruuteen 1930-luvulle, koetaan sota ja sen seuraukset. Hänen rakastettunsa Hans on päätynyt sisarelle Ingelille. Kateus ja mustasukkaisuus jäytävät Aliiden mieltä ja saavat tekemään tekoja, joita hän ei edes kadu. Väärällä puolella ollutta Hansia piilotellaan, ettei hän jäisi kiinni. Aliide avioituu Martinin kanssa ja yrittää välttää kokemustensa muistoa ja niiden paljastumista. Kun tulee tieto, että sisar Ingel ja tämän tytär Linda karkotetaan, Aliide riemuitsee tiedosta, että näin hän saa kotitalonsa takaisin. Hän ottaa Hansin suojiinsa.


title: Puhdistus

text: Karkotuspaikassa Vladivostokissa syntynyt Lindan tytär Zara on käynyt läpi saman kokemuksen kuin Aliide kaksi sukupolvea aiemmin. Hänet on huijattu prostituoiduksi Saksaan. Hän pakenee mutta saa huijarit peräänsä. Pakomatkalla hän päätyy Aliiden pihalle.


title: Puhdistus

text: Näytelmä ja romaani pohjautuvat samaan aiheeseen Viron lähihistoriassa. Herätteensä näytelmälle Oksanen sai Bosnian sodasta mutta sijoitti tapahtumat maantieteellisesti lähemmäksi Viroon ja sovitti niihin sukunsa piirissä suullisena tarinana kulkeneita tapahtumia. Oksanen halusi kirjoittaa Viron osaksi eurooppalaista historiaa, kun Viron historia on tähän asti ollut Euroopalle Neuvostoliiton historiaa.


title: Puhdistus

text: Romaanin henkilökuvausta on verrattu Helvi Hämäläisen tyyliin. Teoksen kehyksinä on kolme sukupolvea naisia ja Viron kaksi suurta jakoa. Tapahtumien aikajana alkaa 1900-luvun alusta ja kulkee läpi sukupolvien heijastaen Viron historiaa naisten tragedian kautta.


title: Puhdistus

text: Oksasen esikoisnäytelmä sai kantaesityksensä Mika Myllyahon ohjaamana Suomen kansallisteatterin Willensaunassa helmikuussa 2007. Se on sen jälkeen toteutettu Suomessa Tampereen Teatterissa, Lahden kaupunginteatterissa, Seinäjoen kaupunginteatterissa, Porin Teatterissa sekä Joensuun kaupunginteatterissa. Suomenruotsalainen kantaesitys toteutettiin Wasa Teaterin ja Åbo Svenska Teaterin yhteistyönä, ja se nähtiin molemmissa kaupungeissa. Tämän jälkeen esitys siirtyi Ruotsin-kiertueelle, joka toteutettiin yhteistyössä Riksteaternin kanssa.


title: Puhdistus

text: Näytelmä sai Yhdysvaltojen-ensi-iltansa helmikuussa 2011 New Yorkissa LaMaMa-Experimental Theatre Clubissa. Sitä on esitetty lukudraamana muun muassa Yhdysvalloissa ja Saksassa. Virossa kantaesitys oli syyskuussa 2010.


title: Puhdistus

text: Jüri Reinvere on säveltänyt teoksen pohjalta oopperan ja kirjoittanut siihen libreton. Oopperasta oli tarkoitus tulla Tallinnan kulttuuripääkaupunkivuoden päätapahtuma, mutta liian tiukka aikataulu ja hankkeelta puuttuva johto kariuttivat suunnitelmat, ja ooppera kantaesitettiin Suomen Kansallisoopperassa huhtikuussa 2012.


title: Puhdistus

text: Romaanista tehtiin myös elokuva, jonka ohjasi Antti J. Jokinen, käsikirjoitti Marko Leino ja tuotti Markus Selin.


title: Puhdistus

text: Yleisradio esitti "Puhdistuksesta" tehdyn kuunnelmasovituksen 21. elokuuta 2011 Viron 20-vuotisen itsenäisyyden kunniaksi.


title: Puhdistus

text: Kirja on saanut palkintojen ohella lähes yksinomaan kiitosta:


title: Puhdistus

text: Oksanen ei itse näe teoksensa erityisyyttä ja kommentoi kiitoksia:


title: Puhdistus

text: Maanpuolustuskorkeakoulun dosentti Martti Turtola ei pidä joitakin tapahtumia uskottavina, vaikka muuten suhtautuu teokseen myönteisesti.


title: Puhdistus

text: Virossa teos on aiemmin saanut runsaasti kiitosta ja Oksanen kansallissankarin kohtelun, mutta teoksen kansainvälinen menestys herätti syksyllä 2010 kysymyksiä sen vaikutuksesta Viron maineeseen. Toimittaja Piret Tali epäili kolumnissaan, että romaani ei olisi väkivallan vastainen vaan päinvastoin voisi lisätä sitä. Talin kolumnia kommentoitiin myönteisesti. Kirjailija Jaan Kaplinski ilmaisee pettymyksensä sanoin: "Elämä neuvosto-Virossa oli paljon enemmän kuin kauhutarina".


title: Puhdistus

text: Kirja oli Ranskassa vuoden 2010 lokakuun viimeisellä viikolla myydyin kirja.


title: Puhdistus

text: Teokselle myönnettiin Finlandia-palkinto 2008 ja Runeberg-palkinto 2009, jolloin siitä tuli ensimmäinen teos, joka on saanut sekä Finlandian että Runeberg-palkinnon.


title: Puhdistus

text: Oksaselle myönnettiin vuonna 2010 teoksesta Pohjoismaiden neuvoston kirjallisuuspalkinto. Teos oli ehdolla kahden merkittävän ranskalaisen palkinnon saajaksi, Prix Femina étrangerin ja Prix Médicis'n. ja sai Prix Femina étrangerin. Oksaselle myönnettiin myös Euroopan kirjallisuuspalkinto, joka vuonna 2010 myönnettiin neljännen kerran.Ehdokkuudet:


title: Mika Myllyaho

text: Mika Juhani Myllyaho (s. 30. joulukuuta 1966 Kerava) on suomalainen teatteriohjaaja, näyttelijä ja näytelmäkirjailija. Hän aloitti Kansallisteatterin pääjohtajana vuonna 2010.


title: Mika Myllyaho

text: Mika Myllyaho syntyi Urho ja Lilja Myllyahon perheeseen. Hän valmistui Teatterikorkeakoulusta ohjaajaksi vuonna 1999. Myllyaho toimi vuosina 2002–2006 Teatterikorkeakoulun ohjaajantyön lehtorina ja oli vuodesta 1998 Ryhmäteatterin taiteellinen johtaja yhdessä kirjoittaja-ohjaaja Esa Leskisen kanssa. Myllyaho on ohjannut Ryhmäteatterissa ja Kansallisteatterissa. Vuonna 2007 Kansallisteatterin Willensaunassa sai kantaesityksensä hänen ohjaamanaan Sofi Oksasen näytelmä "Puhdistus". Sama ohjaus on nähty myös Tampereen Teatterikesässä. Myllyaho on näytellyt sekä teatterissa että elokuvassa. Hän on myös yksi Tampereen Teatterikesän kolmesta taiteellisesta johtajasta vuodesta 2007 alkaen.Lähde


title: Diocletianuksen palatsi

text: Diocletianuksen palatsi () on antiikin Rooman ajalta säilynyt rakennus Splitin kaupungissa Kroatiassa.


title: Diocletianuksen palatsi

text: Palatsin rakennutti keisari Diocletianus synnyinkaupunkinsa Salonan lähelle 300-luvun alussa, ja vetäytyi sinne viettämään eläkepäiviään luovuttuaan keisariudesta vuonna 305.


title: Diocletianuksen palatsi

text: Keskiajan jälkeen palatsi unohdettiin länsimaissa vuosisadoiksi. Skotlantilainen arkkitehti Robert Adam tutki sen raunioita 1700-luvulla. Hänen julkaisujensa ja esitelmiensä kautta palatsin muodot vaikuttivat uusklassimin muodostumiseen ja suosioon.


title: Diocletianuksen palatsi

text: Palatsi on Unescon maailmanperintökohde.


title: Esa Leskinen

text: Esa Kullervo Leskinen (s. ) on suomalainen teatteriohjaaja, näytelmäkirjailija ja Ryhmäteatterin taiteellinen johtaja yhdessä Mika Myllyahon kanssa. Hän on ohjannut paljon erityisesti venäläisiin klassikoihin, kuten Fjodor Dostojevskin ja Mihail Bulgakovin romaaneihin perustuvia esityksiä.


title: Karel Kodejška

text: Karel Kodejška (20. maaliskuuta 1947) on tšekkiläinen entinen mäkihyppääjä. Kodejška viihtyi urallaan parhaiten lentomäessä, jossa hän voitti kaksi MM-mitalia: pronssia vuonna 1973 ja mestaruuden vuonna 1975.


title: Karel Kodejška

text: Normaali- ja suurmäissä Kodejška sijoittui usein arvokisojen kymmenen parhaan joukkoon, muttei ollut kertaakaan mitaleilla. Hänen paras sijoituksensa pienemmistä mäistä oli kuudes sija suurmäen kilpailussa 1974.


title: Gary Dourdan

text: Gary Robert Durdin (s. 11. joulukuuta 1966 Philadelphia, Pennsylvania, Yhdysvallat) on yhdysvaltalainen näyttelijä, joka tunnetaan parhaiten roolistaan Warrick Brownina televisiosarjasta CSI.


title: Gary Dourdan

text: Dourdan muutti nuorena perheensä kanssa Philadelphiasta Willingboroon, New Jerseyn. Ollessaan kuusivuotias hänen vanhempi veljensä murhattiin Haitissa. Murhan syytä ei tiedetä vieläkään. Dourdan kiinnostui samoihin aikoihin näyttelemisestä, musiikista ja taistelulajeista. Myöhemmin hän muutti New Yorkiin, jossa Dourdan työskenteli ovimiehenä harjoitusstudiolla, jossa hän tapasi Manhattanin monia tulevaisuuden lupauksia.


title: Gary Dourdan

text: Dourdan päätyi lopulta näyttelijäksi, kun näyttelijä ja tanssija Debbie Allen hankki hänelle roolin televisiosarjasta A Different World. Sarjan jälkeen Dourdan esiintyi muutamissa televisiosarjoissa ja elokuvissa, kuten Saarten salaisuus, Teräsmieheni ja Alien – ylösnousemus ennen kuin sai uransa merkittävimmän roolin televisiosarjasta CSI. Sarjan ohella hän tehnyt myös muutamia äänirooleja animaatioihin, kuten Fillmore, Kim Possible, sekä vuonna 2008 julkaistuun elokuvaan .


title: Flanderin ympäriajo 2008

text: Flanderin ympäriajo 2008 oli järjestyksessään 92. Flanderin ympäriajo. Kilpailu käytiin 6. huhtikuuta 2008 Brüggestä Ninoveen. Reitin pituus oli 264 kilometriä.


title: Flanderin ympäriajo 2008

text: Vuoden 2008 Flanderin ympäriajo käytiin kylmissä sääoloissa, taivaalta satoi niin vettä kuin luntakin. Huonoista oloista johtuen kilpailussa sattui paljon kaatumisia ja loukkaantumisia. Märät olot aiheuttivat erityisvaikeuksia mukulakivipintaisissa nousuissa.


title: Flanderin ympäriajo 2008

text: Useiden irtiottoyritysten jälkeen kärkeen muodostui 38 kilometriä ennen maalia ryhmä, johon kuuluivat Stijn Devolder, Karsten Kroon, Sebastian Langeveld, Alessandro Ballan ja George Hincapie. Juuri kun takaa-ajoryhmä oli tavoittamassa kärkimiehet 26 kilometriä ennen maalia Devolder lisäsi vauhtia karaten yksinäiseen irtiottoon. Häntä lähti tavoittamaan ryhmä, johon kuuluivat Sylvain Chavanel, Janek Tombak, Thor Hushovd ja Manuel Quinziato.


title: Flanderin ympäriajo 2008

text: Muur van Geraardsbergenin nousun jälkeen, 15 kilometriä ennen maalia Devolderin lähimmät uhkaajat olivat Ballan, Nick Nuyens, Niki Terpstra, Tom Boonen, Juan Antonio Flecha ja Grégory Rast. Muutamaa kilometriä myöhemmin Sebastian Langeveld lähti tavoittamaan Devolderia. Kuusi kilometriä ennen maalia Flecha tavoitti Langeveldin ja alkoi saavuttaa Devolderia. Hän ei kuitenkaan onnistunut aikeessaan vaan sai sen sijaan muutama kilometri ennen maalia seurakseen Nuyensin. Devolder voitti kilpailun 15 sekuntia ennen Nuyensia, joka kukisti Flechan loppukirissä.


title: Wow (Kylie Minoguen kappale)

text: Wow on toinen single Kylie Minoguen albumilta X. Se julkaistiin helmikuussa 2008. Sen ovat kirjoittaneet Kylie Minogue, Greg Kurstin ja Karen Poole. Kappaleen tuotti Greg Kurstin.


title: Wow (Kylie Minoguen kappale)

text: Kappaleen musiikkivideon on ohjannut Melina Matsoukas Los Angelesissa, Kaliforniassa tammikuussa 2008 samalla kun Kylien seuraavan singlen In My Arms video kuvattiin. Videossa Minogue nähdään tanssimassa klubissa.


title: Vuoden muotokuvaaja

text: Vuoden muotokuvaaja -kilpailu on vuonna 1983 ensimmäisen kerran järjestetty Suomen Ammattivalokuvaajat ry:n vuosikilpailu. Kilpailun tarkoitus on muotokuvakentän ammatillisen tason ja arvostuksen nostaminen Kilpailun voittaja julistetaan Vuoden muotokuvaajaksi.


title: Sievin kirkko

text: Sievin kirkko on Sievin seurakunnan neljäs kirkko. Kirkko sijaitsee Sievin kunnan hallinnollisessa keskustassa Haikolankylässä.


title: Sievin kirkko

text:
Sievin seurakunta erotettiin vuonna 1650 Kalajoen emäseurakunnasta omaksi kappeliseurakunnaksi nimeltään Evijärvi. Ensimmäinen kirkko rakennettiin nykyisen Vanhakirkon kylän läheisyyteen vuonna 1654. Kirkko osoittautui kuitenkin liian pieneksi, niinpä samalle paikalle rakennettiin uusi isompi kirkko jo vuonna 1690.
Tämä kirkko korvattiin Simon Silvénin rakentamalla kirkolla, joka valmistui 1775.


title: Sievin kirkko

text: Raution kylä erosi Sievin seurakunnasta omaksi kappeliseurakunnaksi vuonna 1826. Jo aiemmin kyläläiset olivat rakentaneet oman kirkon. Raution kylän eroaminen Sievin seurakunnasta johti uuden kirkon rakentamiseen uudelle paikalle lähemmäs uuden seurakunta-alueen keskustaa.


title: Sievin kirkko

text: Uuden ja siis nykyisen kirkkorakennuksen on suunnitellut Oulun läänin lääninarkkitehti L.I. Lindqvist. Kirkko valmistui vuonna 1861 ja se vihittiin käyttöön 30. kesäkuuta 1862. Kirkko on tyyliltään perinteinen puinen ristikirkko. Pituudeltaan kirkko on 46 metriä ja kirkontornilla on korkeutta 36,5 metriä. Kirkko on säilynyt varsin hyvin alkuperäisessä asussaan. Vuoden 1979 ulkomaalauksessa pyrittiin palauttamaan kirkon alkuperäinen väritys.


title: Sievin kirkko

text: Kirkon alttaritaulun "Tulkaa minun tyköni kaikki työtä tekevät ja raskautetut" on maalannut taiteilija Arthur Heickell. Taulu hankittiin kirkkoon vuonna 1915.


title: Flanderin ympäriajo 2006

text: Flanderin ympäriajo 2006 oli järjestyksessään 90. Flanderin ympäriajo. Kilpailu käytiin 2. huhtikuuta 2006. Tom Boonen uusi edellisvuotisen voittonsa kukistettuaan loppukirissä Leif Hosten.


title: Castelfidardo

text: Castelfidardo on kaupunki Italian Marchen alueella Anconan maakunnassa, noin 21 kilometriä Anconasta. Kaupungissa on arviolta 18 733 asukasta (vuonna 2015), ja sen pinta-ala on 32,7 neliökilometriä.


title: Castelfidardo

text: Kunnan alueen korkeus merenpinnasta vaihtelee viidestä 199 metriin. Kaupunki sijaitsee Aspion ja Musonen jokilaaksojen välissä.


title: Castelfidardo

text: 18. syyskuuta 1860 kaupungissa oli Castelfidardon taistelu, joka oli ratkaiseva Italian yhdistymisessä. 1860-luvulla Paolo Soprani perusti kaupunkiin harmonikkatehtaan, jonka myötä harmonikkojen valmistus nousi alueella merkittäväksi elinkeinotoiminnaksi.


title: Castelfidardo

text: Väestönkehitys on ollut kasvavaa: vuonna 1991 kaupungissa oli 15 321 asukasta, vuonna 2001 16 917 asukasta ja vuonna 2007 18 338 asukasta.


title: Castelfidardo

text: Kaupungin siluettiin lyövät leimansa monet kirkot. Kaupungintalo on peräisin 1500-luvulta, ja siellä on nähtävillä muun muassa Galluccin maalaus Castelfidardon taistelusta. Palazzo Mordinissa on kulttuurihistoriallisia näyttelyjä. Palazzo Sopranin perusti harmonikanvalmistaja ja pormestari Paolo Soprani 1900-luvun alussa. Rakennuksessa on muun muassa harmonikkamuseo. Kaupungissa järjestetään vuosittain myös kansainvälinen harmonikkafestivaali ja -kilpailu.


title: René Mortiaux

text: René Mortiaux (1881 - ?) oli belgialainen rattikelkkailija, hän voitti yhdessä Charles Mulderin, Paul van den Broeckin, Victor Verschuerenin ja Henri Willemsin kanssa olympiapronssia neljän-viiden miehen kelkasta Chamonix’sta 1924.


title: Victor Verschueren

text: Victor A. Verschueren (19. huhtikuuta 1893 – ?) oli belgialainen rattikelkkailija, joka voitti pronssia Chamonix’n olympialaisista 1924 4-5 miehen joukkuekilpailusta Charles Mulderin, René Mortiaux’n, Paul van den Broeckin ja Henri Willemsin kanssa.


title: Henri Willems

text: Henri Willems (30. syyskuuta 1899 – ?) oli belgialainen rattikelkkailija, joka voitti pronssia Chamonix’n talvikisoista 1924 4–5 miehen joukkuekisasta Charles Mulderin, René Mortiaux’n, Paul van den Broeckin ja Victor Verschuerenin kanssa.


title: Charles Mulder

text: Charles Mulder (1. heinäkuuta 1897 – ?) oli belgialainen rattikelkkailija, joka voitti pronssia Chamonix’n 1924 talvikisojen 4–5 miehen joukkuekisasta Henri Willemsin, René Mortiaux’n, Paul van den Broeckin ja Victor Verschuerenin kanssa.


title: Ypäjä Karuso

text: Karuso (s. 1993, Ruotsi) on suomalaisen kenttäratsastaja Piia Pantsun menestyksekkäin ratsu. Se kilpaili nimellä Ypäjä Karuso. Karuso on vuonna 1993 syntynyt ruunikko ruotsinpuoliveriruuna. Sen kasvattaja on Marttorpin perhe. Karuson emä on englannintäysiverinen Just Splendit ja isä ruotsalaissyntyinen puoliverinen Krocket. Pantsu on osallistunut Karusolla useisiin kansainvälisiin kilpailuihin aina MM-tasolla saakka. Vuoden 2007 lopulla sen kerrottiin lähtevän Italiaan lähinnä esteratsastajana tunnetulle Juan Carlon Garcialle leasing-sopimuksella.


title: Flanderin ympäriajo 2005

text: Flanderin ympäriajo 2005 oli järjestyksessään 89. Flanderin ympäriajo. Kilpailu käytiin 3. huhtikuuta 2005 Brüggestä Meerbekeen 256 kilometrin reitillä pilvettömässä säässä.


title: Flanderin ympäriajo 2005

text: Muur van Geraardsbergenin nousussa kärkeen oli muodostunut kuuden ajajan ryhmä, johon kuuluivat ennakkosuosikit Tom Boonen ja Peter Van Petegem sekä Andreas Klier, Erik Zabel, Roberto Petito ja Alessandro Ballan. Klier vastasi vauhdinpidosta yrittäen estää irtiotot ja taata tätä myötä tallitoverilleen Zabelille hyvät asemat loppukiriratkaisuun. Boonen onnistui kuitenkin irtautumaan ryhmästä Bosbergin nousun jälkeen. Hän voitti kilpailun lopulta 35 sekunnin erolla Klieriin.


title: Icaros

text: Icaros on Diablon viides studioalbumi, joka julkaistiin 14. toukokuuta 2008. Se nousi Suomen virallisen listan sijalle 2.


title: Icaros

text: Yhtyeen laulaja-kitaristi Rainer Nygårdin mukaan "Kahdeksan surmanluotia" -elokuva on vaikuttanut suuresti albumin sanoituksiin ja kansitaiteeseen. Ensimmäisen kappaleen ”Trail of Kingsin” introna toimii elokuvan tunnussävelmä ”Nälkämaan laulu”. Albumin kappalemateriaalia on kuvattu aiempaa nopeatempoisemmaksi Diabloksi, ja kitaroiden virettä on pudotettu aikaisemmasta.


title: Icaros

text: Näyttelijä Esko Kovero lukee merisään albumin päättävässä kappaleessa ”Into the Sea”. Nimikappaleesta ”Icaros” kuvattiin musiikkivideo.


title: Icaros

text: Sävellykset, sanoitukset ja sovitukset Marko Utriainen ja Rainer Nygård.


title: Silkeborg IF

text: Silkeborg IF on vuonna 1917 perustettu Silkeborgista kotoisin oleva tanskalainen jalkapalloseura, joka pelaa nykyään Tanskan Superliigassa. Seura pelaa kotiottelunsa JYSK Parkissa ja sen suurimmat saavutukset ovat Tanskan mestaruus 1994, Tanskan cupin voitto vuonna 2001 ja Intertoto Cupin mestaruus vuonna 1997.


title: Go Fish

text: Go Fish on yhdysvaltalainen televisiosarja, jota esitettiin alun perin Yhdysvalloissa vuonna 2001 viiden jakson verran. Sarjassa keskitytään Andy "Fish" Troutneriin ("Kieran Culkin"), joka toivoo pääsevänsä suosittujen oppilaiden joukkoon aloittaessaan high schoolinsa.


title: Anton Burger

text: Anton Burger (19. marraskuuta 1911 Neunkirchen – 25. joulukuuta 1991 Essen) oli itävaltalainen kansallissosialisti ja sotarikollinen toisen maailmansodan aikana. Arvoltaan hän oli SS-Obersturmführer. Hän työskenteli Adolf Eichmannin adjutanttina, ja pakeni tämän kanssa Unkarista Itävaltaan toisen maailmansodan lopussa. Burger palveli Theresienstadtin keskitysleirin komendanttina 1943–1944. Sodan jälkeen hän katosi maan alle, ja omaksui valehenkilöllisyyden. Burger tuomittiin poissaolevana kuolemaan tšekkiläisessä Litoměřicen oikeudenkäynnissä. Burger onnistui kuitenkin välttelemään tuomiotaan ja hänen henkilöllisyytensä paljastui vasta vuonna 1994, kolme vuotta hänen kuolemansa jälkeen.


title: Frank Busemann

text: Frank Busemann (s. 26. helmikuuta 1975 Recklinghausen) on saksalainen entinen yleisurheilija, joka kilpaili pääasiassa kymmenottelussa.


title: Frank Busemann

text: Hänen uransa suurin saavutus on kymmenottelun olympiahopea Atlantasta 1996. MM-tasolta hän saavutti pronssia Ateenasta 1997. Hänen ennätyksensä päälajissaan kymmenottelussa on 8706 pistettä.


title: Jane Ayres

text: Jane Ayres (s. 1962 Peterborough) on englantilainen kirjailija, jonka kirjojen aiheet liittyvät hevosiin. Ayres ratsasti lapsena säännöllisesti ja aloitti ratsastuksen uudelleen kolmikymppisenä, mutta joutui lopettamaan vakavan putoamisen jälkeen. Hän nauttii hevosista kirjoittamisesta ja lahjoittaa rahaa Brooke-nimiselle eläinsairaalalle, joka hoitaa huonosti kohdeltuja hevoseläimiä. Nykyään Ayres asuu Kentissä Biggles-kissansa kanssa. Hän on töissä musiikin ja englannin opettajana paikallisessa koulussa. Ayres harrastaa myös joogaa, egyptiläistä tanssia, kuntoilua, musiikin kuuntelua ja elokuvia.


title: Jane Ayres

text: Kirjat muodostavat sarjoja: Gemma-sarja, Matty-sarja. Myllytila-sarja ja Villin hevosen saari -sarja.


title: Jane Ayres

text: Karkurihevonen (2010)


title: Ojoinen

text: Ojoinen on Hämeenlinnan 11. kaupunginosa. Se sijaitsee kaupungin keskustasta pohjoiseen kolmostien molemmilla puolilla. Kaupunginosan pohjoinen raja kulkee Pikku-Parolantietä pitkin ja eteläinen raja Käyräkadun pohjoispuolella.


title: Ojoinen

text: Kaupunginosassa palveluja tarjoaa Ojoisten ostoskeskus (mm. K-ryhmän kauppa, R-kioski, pubi). Kaupunginosan keskeisimmän osan muodostaa 1960-luvulla rakennettu Ojoisten lähiö, jossa sijaitsee ostoskeskus sekä suurin osa alueen kerrostaloista. Muilta osin Ojoisten rakennuskanta koostuu pääosin pientaloista. Kaupunginosan tärkein katu on sen poikki itä-länsisuunnassa kulkeva Härkätie. Ojoisten lounaisosassa kolmostien länsipuolella sijaitsevalla asuinalueella toimii kaksi yksityistä palvelutaloa.


title: Ojoinen

text: Ojoinen on antanut nimensä kaupunginosajaossa niukasti Puistonmäen puolella sijaitsevalle Ojoisten lastentalolle (Mäyräntie 3), jonka paikalla sijainnut Ojoisten koulu purettiin vuonna 2012. Myös Ojoisten terveysasema (Veteraanipolku 1) on Puistonmäen puolella.


title: Ojoinen

text: Ojoisten alueella on ollut asutusta jo keskiajalla ennen kuin Hämeen linna rakennettiin. Myöhemmin Ojoisten kartano oli yksi kolmesta linnaan kuuluvasta latokartanosta. 1600-luvulla sekä vuosina 1810–1848 kartano toimi Hämeen läänin maaherran virkatalona.


title: Søren Kam

text: Søren Kam (11. marraskuuta 1921 Kööpenhamina, Tanska – 23. maaliskuuta 2015 Kempten, Saksa) oli tanskalainen Waffen-SS:n upseeri ja SS:n ulkomaalainen vapaaehtoinen, joka palveli 5. SS-panssarikrenatööridivisioona Wikingissä toisen maailmansodan aikana. Hänen sotilasarvonsa oli SS-Obersturmführer.


title: Søren Kam

text: Kam oli Tanskan natsipuolueen jäsen ja ansaitsi palveluksistaan ritariristin. Hänestä tuli Länsi-Saksan kansalainen 1956. 21. syyskuuta 2006 85-vuotias entinen SS-mies pidätettiin Kemptenissä Baijerissa eurooppalaisen pidätysmääräyksen nojalla, jonka oli antanut Tanska. Hänet haluttiin Tanskaan syytetyksi osallisuudesta sanomalehden toimittajan Carl Henrik Clemmensenin murhaan Lyngbyssä Kööpenhaminan kaupunginosassa toisen maailmansodan aikana. Vuonna 1946 eräs Kamin kumppaneista, Flemming Helweg-Larsen tuomittiin kuolemaan ja teloitettiin saman materiaalin nojalla. Todistusaineiston nojalla Clemmenseniä ammuttiin kolmella eri revolverilla. 4. helmikuuta 2007 Saksa torjui vaatimuksen Kamin luovuttamisesta. Tammikuussa 2008 BBC World Service esitti ohjelman nimeltä "The Danish Nazi", jossa se luokitteli Kamin yhdeksi etsityimmistä natsisotarikollisista.


title: Tangenttiavaruus

text: Differentiaaligeometriassa tangenttiavaruus on vektoriavaruus, joka määritellään moniston avulla. Moniston M tangenttiavaruus formula_1 määritellään pisteittäin kuhunkin moniston pisteeseen x liittyvien tangenttivektoreiden muodostavana avaruutena.


title: Tangenttiavaruus

text: Tangenttiavaruuden dimensio on sama kuin moniston dimensio.